open-index/open-wikipedia-markdown huggingface dataset:
ಕಾರ್ಲ ಗುಹಾಲಯ

**ಕಾರ್ಲ ಗುಹಾಲಯ** ಪೂನಾ ಜಿಲ್ಲೆಯಲ್ಲಿದೆ. ಅಲ್ಲಿರುವ ಚೈತ್ಯಾಲಯ ಇಡೀ ಭಾರತದಲ್ಲಿಯ ಬೌದ್ಧ ಚೈತ್ಯಾಲಯಗಳಲ್ಲಿ ಅತಿ ದೊಡ್ಡದು ಮತ್ತು ಸುಂದರವಾದುದು.
## ಕಾಲ
ಕಿ. ಪೂ. 1ನೆಯ ಮತ್ತು ಕ್ರಿ. ಶ. 1ನೆಯಶತಮಾನಗಳ ನಡುವಣ ಕಾಲದ ಈ ಚೈತ್ಯಾಲಯ ಮೊದಲು ಹೀನಯಾನ ಪಂಥಕ್ಕೆ ಸೇರಿದ್ದು ಅನಂತರ ಸು. 6ನೆಯ ಶತಮಾನದಲ್ಲಿ ಮಹಾಯಾನ ಪಂಥಕ್ಕೆ ಪರಿವರ್ತಿತವಾಯಿತು. 
## ವಾಸ್ತು ಶೈಲಿ
ಇದನ್ನು ಬೃಹದಾಕಾರದ ಏಕಶಿಲೆಯಲ್ಲಿ ಕಡೆಯಲಾಗಿದ್ದರೂ ಅಂದು ಪ್ರಚಲಿತವಿದ್ದ ಮರದ ವಾಸ್ತುಕಲೆಯ ರೀತಿಯಲ್ಲಿ ಮುಂಚಿನ ತೊಲೆಗಳನ್ನು ಕಲ್ಲಿನಲ್ಲಿದೆ. ಇದು ಮರದ ಕಟರಗಳ ಮಾದರಿಯಲ್ಲಿದೆ. ಪಶ್ಚಿಮಭಾರತದ ಬಂಡೆಗಳಲ್ಲಿ ಕೊರೆದ ಗುಹೆಗಳಲ್ಲಿ ಮೊದಲ ಕಾಲದ ಗುಂಪಿಗೆ ಭಾಜ, ಕೊಂಡಾನೆ, ತಲ್‍ಖೋರ, ಬೆಡ್ಸಾ ಮುಂತಾದವೂ ಅನಂತರ ಕಾಲದಕ್ಕೆ ನಾಸಿಕ್ ಮತ್ತು ಕಾರ್ಲೆ ಇವೂ ಸೇರಿವೆ. ಇವುಗಳಲ್ಲಿ ಕೊನೆಯದು ಕನ್ಹೇರಿಯ ಗುಹೆ. ಈ ಬೌದ್ಧಗುಹೆಗಳಲ್ಲಿ ಅತ್ಯಂತ ದೊಡ್ಡದು ಕಾರ್ಲೆಯ ಚೈತ್ಯಮಂದಿರ. ಇವೆಲ್ಲವೂ ಗಜಪೃಷ್ಠಾಕೃತಿಯ ಗುಹಾಮಂದಿರಗಳು. ಇದು 124' ಉದ್ದ 461/2 ಅಗಲ ಮತ್ತು 45' ಎತ್ತರವಿದೆ. ಇದರ ಮುಖಮಂಟಪ ಎರಡು ಅಂತಸ್ತುಳ್ಳದ್ದಾಗಿದೆ. ಮೊದಲ ಅಂತಸ್ತಿನಲ್ಲಿ ಪ್ರವೇಶದ್ವಾರವೂ ಮೇಲಂತಸ್ತಿನಲ್ಲಿ ಗಾಳಿಬೆಳಕುಗಳಿಗಾಗಿ ಒಂದು ದೊಡ್ಡ ಲಾಳಾಕೃತಿಯ ಕಿಟಕಿಯೂ ಇವೆ. ಹಜಾರದಲ್ಲಿ ಎರಡು ಸಾಲಿನಲ್ಲಿ 37 ಕಂಬಗಳಿದ್ದು ಮಧ್ಯದ ಅಂಕಣವನ್ನು ಸುತ್ತಿನ ಪ್ರದಕ್ಷಿಣಾ ಪಂಥದಿಂದ ಬೇರ್ಪಡಿಸುತ್ತದೆ. ಈ ಕಂಬಗಳ ತಳಭಾಗ ಕುಂಭಾಕಾರದಲ್ಲಿದೆ. ಇದಕ್ಕೆ 8 ಮುಖಗಳಿವೆ. ಇವುಗಳ ಮೇಲೆ ಪದ್ಮಪುಷ್ಪದ ಆಕೃತಿಯ ಬೋದಿಗೆ, ಅವುಗಳ ಮೇಲೆ ತಲೆಕೆಳಗಾದ ಗುಮ್ಮಟ ಮತ್ತು ಗುಮ್ಮಟಗಳ ಮೇಲೆ ಸ್ತ್ರೀ ಪುರುಷ ಸವಾರೊಂದೊಡಗೂಡಿದ ಸುಂದರವಾದ ಆನೆಗಳು ಇವೆ. ಇವುಗಳ ಮೇಲಿನ ಶಿಲ್ಪಗಳೂ ಉತ್ತಮವಾಗಿವೆ. ಈ ಚೈತ್ಯಕ್ಕೆ ಮೂರು ಪ್ರವೇಶದ್ವಾರಗಳಿವೆ. ಮುಖ್ಯಪ್ರವೇಶದ್ವಾರದ ಬದಿಯ ಗೋಡೆಗಳ ಮೇಲಿನ ಶಿಲ್ಪಗಳು ಕಲಾಪೂರ್ಣವಾದವು. ಇವನ್ನು ಬನವಾಸಿಯ ಭೂತಪಾಲಸೆಟ್ಟಿ ಕೊರೆಯಿಸಿದ್ದಾನೆ.
ಇದರ ಮಧ್ಯ ಅಂಕಣದ ಕೊನೆಯಲ್ಲಿ ಬಂಡೆಗಲ್ಲಿನಲ್ಲಿ ಕೊರೆದ ಒಂದು ಸ್ತೂಪವಿದೆ. ಸ್ತೂಪದ ತಲೆಯ ಮೇಲಿರುವ ಅದೇ ಕಾಲದ ಮರದ ಛತ್ರಿ ಇನ್ನೂ ಉಳಿದುಬಂದಿದೆ.
ಈ ಗುಹಾಂತರ್ದೇವಾಲಯದ ಮುಂದೆ ಈಗ ಒಂದು ದೊಡ್ಡ ಸ್ತಂಭವಿದೆ. ಅದರ ಮೇಲೆ ಅಗ್ನಿಮಿತ್ರನೆಂಬವನು ಇದನ್ನು ಮಾಡಿದನೆಂಬ ಉಲ್ಲೇಖವಿದೆ. ಆ ಸ್ತಂಭ ಅಶೋಕನ ಸ್ತಂಭಗಳ ಮಾದರಿಯಲ್ಲಿದೆ. ಅದಕ್ಕೆ 16 ಮುಖಗಳೂ ಬೋದಿಗೆಯ ಮೇಲೆ 4 ಸಿಂಹಗಳ ಶಿಲ್ಪಗಳೂ ಇವೆ.
## ಛಾಯಾಂಕಣ

File:Karla Amit R Mahadik 01.jpg|Chaitygruha at Karla Caves
File:Karla Amit R Mahadik 02.jpg|ಸ್ತಂಭದ ಮೇಲಿರುವ ಬರಹ
File:Karla Amit R Mahadik 03.jpg|ಸ್ತಂಭದ ಮೇಲಿರುವ ಬರಹ
File:Karla Amit R Mahadik 04.jpg|ಕೆತ್ತನೆಗಳು
File:Karla Amit R Mahadik 05.jpg|ಕೆತ್ತನೆಗಳು
File:Karla Amit R Mahadik 06.jpg|ಕೆತ್ತನೆಗಳು 
File:Karla Amit R Mahadik 08.jpg|Exterior of Main Chaitygruha
File:Karla Amit R Mahadik 09.jpg|Pillar at entry of Main Chaitygruha
File:Karla caves1-N-MH-M76.JPG|Exterior of the cave complex in 2007
File:Karla05.jpg|Elephant motif with buddhas above

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Flonnet.com article on caves of Western India 
* Kanheri Caves Decoded – YouTube

ವರ್ಗ:ಬೌದ್ಧ ಧರ್ಮದ ಪವಿತ್ರ ಕ್ಷೇತ್ರಗಳು
ವರ್ಗ:ಬೌದ್ಧ ಧರ್ಮ
ಗರಂ ಮಸಾಲಾ

thumb|right
**ಗರಂ ಮಸಾಲಾ** ಭಾರತ, ಪಾಕಿಸ್ತಾನ ಮತ್ತು ಇತರ ದಕ್ಷಿಣ ಏಷ್ಯಾದ ಪಾಕಪದ್ಧತಿಗಳಲ್ಲಿ ಸಾಮಾನ್ಯವಾದ ರುಬ್ಬಿದ ಸಂಬಾರ ಪದಾರ್ಥಗಳ ಒಂದು ಸಮ್ಮಿಶ್ರಣ. ಅದನ್ನು ಒಂಟಿಯಾಗಿ ಅಥವಾ ಇತರ ಮಸಾಲೆಗಳೊಂದಿಗೆ ಬಳಸಲಾಗುತ್ತದೆ. ಮೆಣಸಿನ ಕಾಳು, ಜಾಪತ್ರೆ, ದಾಲ್ಚಿನ್ನಿ, ಲವಂಗ, ಕಂದು ಮತ್ತು ಹಸಿರು ಏಲಕ್ಕಿ, ಜೀರಿಗೆ, ಜಾಯಿಕಾಯಿ ಗರಂ ಮಸಾಲಾದ ಸಾಮಾನ್ಯ ಘಟಕಾಂಶಗಳು ಅಥವಾ ಪದಾರ್ಥಗಳು. ಆದರೆ, ಇತರ ಪದಾರ್ಥಗಳನ್ನೂ ಬಳಸಬಹುದು.

ವರ್ಗ:ಆಹಾರ ಪದಾರ್ಥಗಳು
2015ನೇ ಸಾಲಿನ ರಾಜ್ಯೋತ್ಸವ ಪ್ರಶಸ್ತಿ

## ೫೯ನೇ ರಾಜ್ಯೋತ್ಸವ ಪ್ರಶಸ್ತಿ ಘೋಷಣೆ
ಅಕ್ಟೋಬರ್ 31, 2015 : 2015ನೇ ಸಾಲಿನ ರಾಜ್ಯೋತ್ಸವ ಪ್ರಶಸ್ತಿಯನ್ನು ಕರ್ನಾಟಕ ಸರ್ಕಾರ ಘೋಷಣೆ ಮಾಡಿದೆ. ಈ ಬಾರಿ 60ನೇ ಕನ್ನಡ ರಾಜ್ಯೋತ್ಸವದ ಅಂಗವಾಗಿ **60 ಸಾಧಕರಿಗೆ** ಪ್ರಶಸ್ತಿಯನ್ನು ನೀಡಲಾಗಿದೆ. ನವೆಂಬರ್ 1ರ ಭಾನುವಾರ ಬೆಂಗಳೂರಿನ ರವೀಂದ್ರ ಕಲಾಕ್ಷೇತ್ರದಲ್ಲಿ ನಡೆಯುವ ಸಮಾರಂಭದಲ್ಲಿ ಮುಖ್ಯಮಂತ್ರಿ ಸಿದ್ದರಾಮಯ್ಯ ಅವರು ರಾಜ್ಯೋತ್ಸವ ಪ್ರಶಸ್ತಿಯನ್ನು ಪ್ರದಾನ ಮಾಡಿದ್ದಾರೆ. ರಾಜ್ಯೋತ್ಸವ ಪ್ರಶಸ್ತಿಯು1 ಲಕ್ಷ ನಗದು, ಸ್ಮರಣಿಕೆ ಮತ್ತು 20 ಗ್ರಾಂ ಚಿನ್ನದ ಪದಕಗಳನ್ನು ಒಳಗೊಂಡಿದೆ.
 
## ಪ್ರಶಸ್ತಿ ಪಡೆದ ಸಾಧಕರ ಪಟ್ಟಿ
:**ಜಾನಪದ** 
* ಮಾಚಾರ್ ಗೋಪಾಲ ನಾಯಕ (ದಕ್ಷಿಣ ಕನ್ನಡ)  
* ಅಪ್ಪಗೆರೆ ತಿಮ್ಮರಾಜು (ರಾಮನಗರ)  
* ಕೆಂಚಮಾದೇಗೌಡ (ಬಾಗಲಕೋಟೆ)  
* ಹನಿಫಾ ಎಂ ಶೇಖ್ (ಕಲಬುರಗಿ)  
* ಗುರುಲಿಂಗಪ್ಪ ವೀರ ಸಂಗಪ್ಪ ಕರಡಿ (ಬಾಗಲಕೋಟೆ)  
* ಮಾರಿಯಮ್ಮ ಬಸಣ್ಣ ಶಿರವಾಟಿ (ಯಾದಗಿರಿ) 
:**ಮಾಧ್ಯಮ** 
* ಕಲ್ಲೇ ಶಿವೋತ್ತಮ ರಾವ್ (ಉಡುಪಿ), 
* ಹೆಚ್‌.ಎಸ್.ಈಶ್ವರ್ (ಶಿವಮೊಗ್ಗ),  
* ನಾಗಮಣಿ ಎಸ್.ರಾವ್ (ಬೆಂಗಳೂರು),  
* ಹನುಮಂತ ಹೂಗಾರ (ಧಾರವಾಡ)  
* ನಾಗಣ್ಣ (ತುಮಕೂರು, ಪ್ರಜಾಪ್ರಗತಿ). 
:**ಕ್ರೀಡೆ** 
* ಪಾಂಡಂಡ ಕುಟ್ಟಪ್ಪ (ಕೊಡಗು),
* ವಿನಯ್ ಕುಮಾರ್ (ದಾವಣಗೆರೆ), 
* ಎಂ.ನಿರಂಜನ್ (ಬೆಂಗಳೂರು),
* 
:**ಚಿತ್ರಕಲೆ-ಶಿಲ್ಪಕಲೆ** 
* ಕಮಲಾಕ್ಷಿ ಎಂ.ಜೆ (ಬೆಂಗಳೂರು ಗ್ರಾಮಾಂತರ),  
* ಪಿ.ಎಸ್.ಕಡೇಮನಿ (ವಿಜಯಪುರ)  
* ಮಲ್ಲಪ್ಪ ಮಳಿಯಪ್ಪ ಬಡಿಗೇರ (ಬಾಗಲಕೋಟೆ)  
* ಮರಿಸ್ವಾಮಿ (ಬೆಂಗಳೂರು ಗ್ರಾಮಾಂತರ) 
:**ಯಕ್ಷಗಾನ-ಬಯಲಾಟ** 
* ಮಾರ್ಗೋಳಿ ಗೋವಿಂದ ಶಿರೇಗಾರ (ಉಡುಪಿ) 
* ಮೂಡಂಬೈಲು ಗೋಪಾಲಕೃಷ್ಣ ಶಾಸ್ತ್ರಿ (ದಕ್ಷಿಣ ಕನ್ನಡ) 
* ಸಕ್ರವ್ವ ಯಲ್ಲವ್ವ ಪಾತ್ರೋಟ (ಬೆಳಗಾವಿ) 
* ತಮ್ಮಣ್ಣಾಚಾರ್ (ಮೈಸೂರು) 
:**ಕೃಷಿ** 
* ಡಾ.ಪ್ರಕಾಶ್ ಭಟ್ (ಧಾರವಾಡ)  
* ಡಾ.ಮಲ್ಲಣ್ಣ ನಾಗರಾಳ (ಬಾಗಲಕೋಟೆ)  
* ಬನ್ನೂರು ಕೃಷ್ಣಪ್ಪ (ಮೈಸೂರು)  
* ಮುತ್ತಣ್ಣ ಪೂಜಾರ (ಹಾವೇರಿ) 
:**ವಿಜ್ಞಾನ** 
* ಎ.ಎಸ್.ಕಿರಣ್ ಕುಮಾರ್ [ಇಸ್ರೋ] (ಚಿಕ್ಕಮಗಳೂರು) 
* ಪ್ರೊ.ಅಬ್ದುಲ್ ಅಜೀಜ್ (ಕೋಲಾರ) 
:**ವೈದ್ಯಕೀಯ** 
* ಡಾ.ಆರ್‌.ಕೆ.ಸರೋಜ (ಚಿಕ್ಕಬಳ್ಳಾಪುರ) 
:**ಸಿನಿಮಾ-ಕಿರುತೆರೆ** 
* ಸಾಹುಕಾರ್ ಜಾನಕಿ (ಬೆಂಗಳೂರು)  
* ಸದಾಶಿವ ಬ್ರಹ್ಮಾವರ (ಧಾರವಾಡ)  
* ಸಾಧು ಕೋಕಿಲ (ಬೆಂಗಳೂರು)  
* ಶನಿಮಹದೇವಪ್ಪ (ಮಂಡ್ಯ) 
  
:**ಸಂಕೀರ್ಣ** 
* ಹೆಚ್‌.ಎಸ್.ಪಾಟೀಲ (ಕೊಪ್ಪಳ)  
* ಲಕ್ಷ್ಮಣ್ ತೆಲಗಾವಿ (ಚಿತ್ರದುರ್ಗ)  
* ಫಕೀರಪ್ಪ ರೆಡ್ಡಿ ಬಸಪ್ಪ ರೆಡ್ಡಿ ಗದ್ದನಕೇರಿ (ಗದಗ)  
* ಎಸ್.ತಿಪ್ಪೇಸ್ವಾಮಿ (ಮೈಸೂರು) 
:**ಹೊರನಾಡು** 
ಶಾರದ ಜಯಣ್ಣ [ಯು.ಎಸ್.ಎ) (ರಾಮನಗರ) 
:**ಸಮಾಜ ಸೇವೆ** 
* ಎಂ.ಎಸ್.ಹೆಳವರ್ (ಚಿಕ್ಕಮಗಳೂರು)  
* ಡಾ.ಕಾರಿನ್ ಕುಮಾರ್ (ಬೆಂಗಳೂರು)  
* ಮೀರಾ ಶ್ರೀನಿವಾಸ ಶಾನಭಾಗ (ಉತ್ತರ ಕನ್ನಡ)  
* ಡಾ.ಆರ್.ಆರ್.ಪದಕಿ (ವಿಜಯಪುರ)  
* ಅಕೈ ಪದ್ಮಶಾಲಿ (ಬೆಂಗಳೂರು) 
:**ನ್ಯಾಯಾಂಗ** 
* ನಿವೃತ್ತ ನ್ಯಾ.ಎ.ಜೆ.ಸದಾಶಿವ (ಮಂಡ್ಯ)
:**ಸಂಘ ಸಂಸ್ಥೆ** 
ಡಾ.ಫ.ಗು.ಹಳಕಟ್ಟಿ ಸಂಶೋಧನಾ ಸಂಸ್ಥೆ (ವಿಜಯಪುರ) 
:**ಸಾಹಿತ್ಯ** 
* ಡಾ.ಕೆ.ಜಿ.ನಾಗರಾಜಪ್ಪ (ತುಮಕೂರು)  
* ಡಾ.ಜಿನದತ್ತ ದೇಸಾಯಿ (ಬೆಳಗಾವಿ)  
* ಆರಾಂಭ್ಯ ಪಟ್ಟಾಭಿ (ಮೈಸೂರು)  
* ಡಾ.ವೀರೇಂದ್ರ ಸಿಂಪಿ (ಬೀದರ್)  
* ಹೆಚ್.ಎಲ್.ಕೇಶವಮೂರ್ತಿ (ಮಂಡ್ಯ) ರಂಗಭೂಮಿ  
* ಹೆಚ್.ಜಿ.ಸೋಮಶೇಖರ ರಾವ್ (ಬೆಂಗಳೂರು)  
* ಬಿ.ಕರಿಯಪ್ಪ ಮಾಸ್ತರ್ (ರಾಯಚೂರು)  
* ಮುಮ್ತಾಜ್ ಬೇಗಂ (ಗದಗ)  
* ಸಂಜೀವಪ್ಪ ಗಬೂರು (ರಾಯಚೂರು)  
* ವೀಣಾ ಆದವಾನಿ (ಬಳ್ಳಾರಿ) 
:**ಸಂಗೀತ** 
* ಶ್ರೀರಾಮುಲು (ಕೋಲಾರ) 
* ಲೋಕೇಶದಾಸ್ (ಹಾಸನ) 
* ಖಾಸೀಂಸಾಬ್ ಜಮಾದಾರ್ (ಉತ್ತರ ಕನ್ನಡ) 
* ಶೋಭಾ.ಆರ್.ಹುಯಿಲಗೋಳ (ಗದಗ) 
* ಚಿತ್ರವೇಣುಗೋಪಾಲ್ (ಬೆಂಗಳೂರು)

## ಇವನ್ನೂ ನೋಡಿ
*ಕರ್ನಾಟಕ ರಾಜ್ಯ ಪ್ರಶಸ್ತಿಗಳು
* ರಾಜ್ಯೋತ್ಸವ ಪ್ರಶಸ್ತಿ
* ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಗಳು (೨೦೧೪)
*ಕಿತ್ತೂರು ರಾಣಿ ಚನ್ನಮ್ಮ ಪ್ರಶಸ್ತಿ

## ಉಲ್ಲೇಖಗಳು 
## ಉಲ್ಲೇಖಗಳು 
*http://www.thehindu.com/news/cities/bangalore/isro-chief-among-60-rajyotsava-award-winners/article7825198.ece

ವರ್ಗ:ಪ್ರಶಸ್ತಿಗಳು
ರಾಜ್ಯ ಪ್ರಶಸ್ತಿಗಳು
ವರ್ಗ:ಕರ್ನಾಟಕ
ವರ್ಗ:ರಾಜ್ಯೋತ್ಸವ ಪ್ರಶಸ್ತಿಗಳು
ವರ್ಗ:ಸಾಹಿತ್ಯ
ವರ್ಗ:ಸಮಾಜ
ವರ್ಗ:ಸಮಾಜ ಸೇವೆ
ವರ್ಗ:ಕರ್ನಾಟಕದ ಸಾರ್ವಜನಿಕ ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು
ವರ್ಗ:ಭಾರತೀಯ ಪ್ರಶಸ್ತಿಗಳು
ಕೆ.ಆಭಯ್ ಕುಮಾರ್

**ಪ್ರೊ.ಕೆ.ಅಭಯ್ ಕುಮಾರ್** ಕವಿ, ವಿಮರ್ಶಕ, ವೈಚಾರಿಕ ಚಿಂತಕ, ಸಂಶೋಧಕ, ಜಾನಪದ ವಿದ್ವಾಂಸ.
## ಪರಿಚಯ
ಇವರು ತುಳುವಿನ ವಿದ್ವಾಂಸರುಗಳಲ್ಲಿ ಒಬ್ಬರು ಮಾತ್ರವಲ್ಲ ಕನ್ನಡ ವಿದ್ವಾಂಸರು, ಜಾನಪದ ವಿದ್ವಾಂಸರು. ಪುತ್ತೂರು ತಾಲೂಕಿನ ಕೌಕ್ರಾಡಿಯಲ್ಲಿ ಜನಿಸಿದರು. 
### ಶಿಕ್ಷಣ 
ಪ್ರಾಥಮಿಕ ಶಿಕ್ಷಣವನ್ನುಸರಕಾರಿ ಹಿರಿಯ ಪ್ರಾಥಮಿಕ ನೆಲ್ಯಾಡಿಯಲ್ಲಿ, ಹೈಸ್ಕೂಲು ಶಿಕ್ಷಣ ಸರಕಾರಿ ಪದವಿ ಪೂರ್ವ ಕಾಲೇಜು ಬೆಳ್ತಂಗಡಿ, ಪದವಿ ಪೂರ್ವ ಮತ್ತು ಪದವಿ ಶಿಕ್ಷಣವನ್ನು ಸರಕಾರಿ ಕಾಲೇಜು ಮಂಗಳೂರು, ತನ್ನ ಸ್ಥಾತಕೋತ್ತರ ಪದವಿಯನ್ನು ಕನ್ನಡ ವಿಭಾಗ ಮಂಗಳೂರು ವಿಶ್ವವಿದ್ಯಾನಿಲಯದಲ್ಲಿ ಮುಗಿಸಿದರು.

### ಪಿಎಚ್‍ಡಿ ಮಾರ್ಗದರ್ಶನ 
೮ ಮಂದಿಗೆ ಪಿಎಚ್‍ಡಿ ಮಾರ್ಗದರ್ಶನ ಮಾಡಿದ್ದಾರೆ.

### ಸಂಶೋಧನೆಗಳು 
# ಮೋಗೆರರು ಜನಾಂಗ : ಜಾನಪದೀಯ ಅದ್ಯಯನ
# ಕುಡುಬಿಯರು

### ವಿದೇಶ ಪ್ರವಾಸ 
೨೦೦೧ರಲ್ಲಿ ಕಾಮನ್‍ ವೇಲ್ತ‍್ ಪೇಲೋಶೀಪ್,ಲಂಡನ್ ವಿಶ್ವವಿದ್ಯಾನಿಲಯ ಸ್ಕೂಲ್‍ ಅಪ್‍ ಒರಿಯಂಟಲ್‍ ಎಂಡ್‍ ಅಫ್ರಿಕನ್‍ ಸ್ಟಡೀಸ್‍.

### ಪ್ರಕಟಿತ ಕೃತಿಗಳು 
# ಮೋಗೆರ ಜಾನಪಧಿಯ ಅದ್ಯಯನ
# ಕುಡುಬಿಯರು

### ಪ್ರಶಸ್ತಿಗಳು 
# ದ.ಕ.ಜಿಲ್ಲಾ ಕನ್ನಡ ಸಾಹಿತ್ಯ ಪರಿಷತ್ತು ಪ್ರಶಸ್ತಿ.

## ಉಲ್ಲೇಖಗಳು 

ವರ್ಗ:ಜಾನಪದ ಸಾಹಿತ್ಯ
ವರ್ಗ:ಸಂಶೋಧಕರು
ಕಾಳಿದಾಸ ಸಮ್ಮಾನ್

**ಕಾಳಿದಾಸ್ ಸಮ್ಮಾನ್**ಭಾರತದ ಮಧ್ಯಪ್ರದೇಶದ ಸರ್ಕಾರ ವಾರ್ಷಿಕವಾಗಿ ನೀಡುವ ಪ್ರತಿಷ್ಠಿತ ಕಲೆಗಳ ಪ್ರಶಸ್ತಿ. ಪ್ರಶಸ್ತಿಗೆ ಕಾಳಿದಾಸ, ಪ್ರಾಚೀನ ಭಾರತದ ಹೆಸರಾಂತ ಶಾಸ್ತ್ರೀಯ ಸಂಸ್ಕೃತ ಬರಹಗಾರನ ಹೆಸರಿಡಲಾಗಿದೆ. ಕಾಳಿದಾಸ ಸಮ್ಮಾನ್ ಮೊದಲ ಪ್ರಶಸ್ತಿಯನ್ನು 1980 ರಲ್ಲಿ ನೀಡಲಾಯಿತು ಆರಂಭದಲ್ಲಿ ಶಾಸ್ತ್ರೀಯ ಸಂಗೀತ, ಶಾಸ್ತ್ರೀಯ ನೃತ್ಯ, ರಂಗಕಲೆ ಮತ್ತು ಪ್ಲಾಸ್ಟಿಕ್ ಆರ್ಟ್ಸ್ ಕ್ಷೇತ್ರಗಳಲ್ಲಿ ಪರ್ಯಾಯ ವರ್ಷಗಳಲ್ಲಿ ಪ್ರಧಾನ ಮಾಡಲಾಯಿತು. 1986-87 ರ ನಂತರದಲ್ಲಿ, ಈ ಪ್ರಶಸ್ತಿಯನ್ನು ಪ್ರತಿ ವರ್ಷ ಎಲ್ಲಾ ನಾಲ್ಕು ಕ್ಷೇತ್ರಗಳಲ್ಲಿ ನೀಡಲಾಗುತ್ತಿದೆ.

## ಪ್ರಶಸ್ತಿ ಮತ್ತು ಆಯ್ಕೆ
ಪ್ರಸ್ತುತ, ಪ್ರಶಸ್ತಿಯು 2,00,000  ರೂಪಾಯಿ ನಗದು ಒಳಗೊಂಡಿದೆ. ವಿಜೇತರನ್ನು ಶ್ರೇಷ್ಠ ಕಲಾವಿದರು, ಕಲಾ ವಿಮರ್ಶಕರು ಮತ್ತು ಸಂಗೀತ ನಾಟಕ ಅಕಾಡೆಮಿಯ (ಸಂಗೀತ, ನೃತ್ಯ ಹಾಗೂ ನಾಟಕಕ್ಕೆ ಭಾರತದ ರಾಷ್ಟ್ರೀಯ ಅಕಾಡೆಮಿ) ಅಧಿಕಾರಿಗಳು ಒಳಗೊಂಡಿರುವ ಮಧ್ಯಪ್ರದೇಶ ಸರ್ಕಾರವು ನೇಮಕ ಮಾಡಿದ ಐದು ಸದಸ್ಯರ ಸಮಿತಿಯು ಆಯ್ಕೆ ಮಾಡುತ್ತದೆ.
## ಪ್ರಶಸ್ತಿ ವಿಜೇತರು
ಪ್ರಶಸ್ತಿ ವಿಜೇತರ ಪಟ್ಟಿಯು ಈ ಕೆಳಗಿನಂತಿದೆ.

## ಉಲ್ಲೇಖಗಳು
ವರ್ಗ:ಪ್ರಶಸ್ತಿಗಳು
ಟಾರ್ನೆಡೋಗಳು

ವಾಯುಗೋಳದಲ್ಲಿ ಆಗುವ ಒತ್ತಡ ವ್ಯತ್ಯಾಸದಿಂದ ವಾಯುಚಲನೆವಿಭಿನ್ನ ರೂಪ ತಳೆಯುತ್ತದೆ. ಅತೀ ವೇಗವಾಗಿ ಸುರುಳಿ ರೂಪದಲ್ಲಿ ಸುತ್ತುವ ವಾಯುವೇ ಚಂಡಮಾರುತ ಅಥವಾ ಟಾರ್ನೆಡೋ. ಸಾಮಾನ್ಯವಾಗಿ ಮೋಡ ಆಲಿಕೆಯ ರೂಪದಲ್ಲಿ ಕೆಳಗಿಳಿದು ನೆಲದ ಸಂಪರ್ಕಕ್ಕೆ ಬಂದಾಗ ವಾಯುಗೋಳದಲ್ಲಿ ಕ್ಷೋಭೆ ಉಂಟಾಗಿ ಈ ಸುಳಿಗಾಳಿ ಏರ್ಪಡುತ್ತದೆ. ಇದು ನೀರಿಗೆ ಅಪ್ಪಳಿಸಿದಾಗ ನೀರಿನಲ್ಲಿ ಸುಳಿ ಉಂಟಾಗುತ್ತದೆ. ನೆಲದ ಮೇಲಿನದಕ್ಕಿಂತ ನೀರಿನ ಮೇಲೆ ಅದರ ಪರಿಣಾಮ ತೀವ್ರವಾಗಿರುತ್ತದೆ. ಟಾರ್ನೆಡೋ ಭೂಮಿಯ ಮೇಲೆ ವರ್ತುಲಾಕಾರವಾಗಿ ತಿರುಗುವಾಗ ಆಲಿಕೆಯ ಆಕಾರ ತಳೆಯುತ್ತದೆ. ಕಸಕಡ್ಡಿಗಳು ಅದರಲ್ಲಿ ಸೇರಿಕೊಳ್ಳುತ್ತದೆ. ಮೊದಲು ಸಾಂದ್ರಿತ ಆಲಿಕೆಯಂತೆ ಕಂಡು ಅದು ಕ್ರಮೇಣ ಬಿರುಸಾಗುತ್ತ ಭೂಮಿಯ ಒಂದು ಕಡೆಯಿಂದ ಮತ್ತೊಂದು ಕಡೆಗೆ ಚಲಿಸುತ್ತದೆ. ಕೆಲವೊಮ್ಮೆ ಆಕಾಶದಿಂದ ಹಗ್ಗ ಇಳಿ ಬಿಟ್ಟಂತೆ ಅದು ಕಿರಿದಾಗುತ್ತಾ ಸಾಗುತ್ತದೆ. ಟಾರ್ನೆಡೋದ ಕೇಂದ್ರಭಾಗದಲ್ಲಿ ಭಾಗಶಃ ಶೂನ್ಯಸ್ಥಿತಿ ಉಂಟಾಗುವುದರಿಂದ ಇದರಲ್ಲಿ ಸಿಕ್ಕಿಹಾಕಿಕೊಳ್ಳುವ ವ್ಯಕ್ತಿಗೆ ಕಿವಿ ಮತ್ತು ಎದೆ ಸ್ಪೋಟಿಸಿದ ಅನುಭವವಾಗುತ್ತದೆ. ಭೂಮಟ್ಟದ ಚಂಡಮಾರುತದ ಗಾಳಿಯ ವೇಗವು ಒಮ್ಮೊಮ್ಮೆ ಸೆಕೆಂಡಿಗೆ ೧೨೦-೧೩೫ ಮೀಟರ್ ಆಗಿರಬಹುದು. ಎಂದರೆ ಗಂಟೆಗೆ ೪೩೦ ರಿಂದ ೪೮೦ ಕಿ.ಮೀ. ಬಲವಾದ ಕಟ್ಟಡಗಳ ಬುಡ ಅಲುಗಾಡುವಷ್ಟು. ಆದರೆ ಬಹುತೇಕ ಬಿರುಗಾಳಿಗಳು ದುರ್ಬಲವಾಗಿರುತ್ತದೆ. ಅವುಗಳ ವೇಗದ ತೀವ್ರತೆಯನ್ನು ಅವು ಮಾಡಿದ ಹಾನಿಯನ್ನು ಆಧರಿಸಿ ನಿರ್ಧರಿಸಲಾಗುತ್ತದೆ. ಬಿರಿಸು ಗಾಳಿಯಿಂದ ಉಂಟಾಗುವ ಹಾನಿಯ ವ್ಯಾಪ್ತಿ ೩ ಕಿ.ಮೀನಿಂದ ೩೦೦ ಕಿ.ಮೀ ವರೆಗೆ ಇರುವುದುಂಟು. ಅನೇಕ ಚಂಡಮಾರುತಗಳು ೧೦೦ ಮೀ ಅಗಲ ಮತ್ತು ೧೫ ಕಿ.ಮೀ ಉದ್ದದ ವ್ಯಾಪ್ತಿಯುಳ್ಳ ಪಥದಲ್ಲಿ ಚಲಿಸಿ ಹಾನಿಯುಂಟುಮಾಡುತ್ತದೆ. ೧೯೭೪ರ ಏಪ್ರಿಲ್ ೩-೪ ರಂದು ಅಮೇರಿಕದಲ್ಲಿ ಟಾರ್ನೆಡೋ ಬಡಿದು ಅಪಾರ ಹಾನಿಯುಂಟು ಮಾಡಿತು.

ವರ್ಗ:ಪರಿಸರ ವಿಜ್ಞಾನ
ಜಾನ್ ಕಾಲಿನ್ಸ್

thumb
**ಜಾನ್ ಕಾಲಿನ್ಸ್** (1742 – 2 ಮೇ 1808) ಇಂಗ್ಲಿಷ್ ನಟ ಹಾಗೂ ಕವಿ.

## ಆರಂಭಿಕ ಜೀವನ
ಇಂಗ್ಲೆಂಡಿನ ಪಶ್ಚಿಮ ತೀರದ ಬಾತ್ ಎಂಬ ಸಣ್ಣ ಊರಲ್ಲಿ ಹುಟ್ಟಿದ. ದರ್ಜಿಯ ಮಗನಾದ ಈತ ಕೆಲಕಾಲ ಹೆಂಗಸರ ಉಡುಪುಗಳನ್ನು ತಯಾರಿಸುತ್ತಿದ್ದ. ಅಭಿನಯದಲ್ಲಿ ಪ್ರತಿಭೆಯಿದ್ದುದರಿಂದ ಹಾಸ್ಯ ಪಾತ್ರಗಳನ್ನು ವಹಿಸಿ ರಂಗದ ಮೇಲೆ ಮೆಚ್ಚುಗೆ ಗಳಿಸಿದ್ದೂ ಉಂಟು.
## ಸಾಹಿತ್ಯ ರಚನೆ
1804ರಲ್ಲಿ ಪದ್ಯಸಂಗ್ರಹವೂಂದನ್ನು ಪ್ರಕಟಿಸಿದ. ಪಾಲ್‍ಗ್ರೇವ್‍ನ *ಗೋಲ್ಡನ್ ಟ್ರೆಷರಿ* ಎಂಬ ಪದ್ಯಸಂಕಲನದಲ್ಲಿ ಈತನ ಪದ್ಯವೊಂದಿದೆ. ಲಂಡನ್, ಡಬ್ಬಿನ್ ಮುಂತಾದ ಸ್ಥಳಗಳಲ್ಲಿ ಅಭಿನಯಿಸುತ್ತಿದ್ದ ದುಃಖಾಂತ, ಸುಖಾಂತ ನಾಟಕಗಳಿಲ್ಲಿ ಮುದುಕರ ಪಾತ್ರದಿಂದ ಹಿಡಿದು ಹಳ್ಳಿಯ ಹುಡುಗರ ಪಾತ್ರಗಳವರೆಗೆ ವಿವಿಧ ಪಾತ್ರಗಳನ್ನು ಈತ ನಿರ್ವಹಿಸುತ್ತಿದ್ದ. ತಾನೇ ರಚಿಸಿದ ಭಾವಗೀತೆಗಳನ್ನು ಅಭಿನಯಪೂರ್ಣವಾಗಿ, ಇಂಪಾಗಿ ಹಾಡುತ್ತಿದ್ದುದೇ ಈತನ ವೈಶಿಷ್ಟ್ಯ. ಕಥೆ, ಸಂಗೀತ, ಅಭಿನಯಗಳ ಕಲಸುಮೇಲೋಗರದಂತಿದ್ದ ಒಂದೇ ರೀತಿಯ ಮನೋರಂಜನೆ ಕಾರ್ಯಕ್ರಮವನ್ನು ನಾನಾ ಊರುಗಳಲ್ಲಿ ಬೇರೆ ಬೇರೆ ಹೆಸರಿನಿಂದ ಈತ ನೀಡುತ್ತಿದ್ದನಂತೆ. 
## ಬಾಹ್ಯ ಸಂಪರ್ಕಗಳು
*John Collins. Bartleby.com. Accessed August 27, 2012.

ವರ್ಗ:ಕವಿಗಳು
ಮೈಕಲ್ ಕಾಲಿನ್ಸ್

**ಮೈಕಲ್ ಕಾಲಿನ್ಸ್**(16 ಅಕ್ಟೋಬರ್ 1890 - 22 ಆಗಸ್ಟ್ 1922) ಐರ್ಲೆಂಡಿನ ರಾಜಕೀಯ ಧುರೀಣ.
## ಆರಂಭಿಕ ಜೀವನ
ಕೌಂಟಿ ಕಾರ್ಕ್‍ನ ಕ್ಲೊನಾಕಿಲ್ಟಿಯದ ಹತ್ತಿರದ ಕಾರ್ಕ್ ಎಂಬಲ್ಲಿ ರೈತ ಮನೆತನವೊಂದರಲ್ಲಿ ಹುಟ್ಟಿದz. 1906ರಿಂದ 1916ರ ವರೆಗೆ ಲಂಡನ್ನಿನಲ್ಲಿ ಅಂಚೆಯ ಗುಮಾಸ್ತನಾಗಿಯೂ.  ಕೆಲಕಾಲ ಸಲಹೆ ವಕೀಲನ ಕಛೇರಿಯಲ್ಲೂ ಕೆಲಸ ಮಾಡಿದ.
## ಸ್ವಾತಂತ್ರ್ಯ ಹೋರಾಟ
ಐರಿಷ್ ಸ್ವಾತಂತ್ರ್ಯ ಸ್ವಯಂಸೇವಕ ಪಡೆಯಲ್ಲಿ ಸೇರಿ ಕ್ರಾಂತಿಕಾರಿ ಚಟುವಟಿಕೆಗಳಲ್ಲಿ ಭಾಗವಹಿಸಿದ. ಆಗ ಬ್ರಿಟಿಷರು ಈತನನ್ನು ಬಂಧಿಸಿ ಸೆರೆಯಲ್ಲಿಟ್ಟು 1917ರಲ್ಲಿ ಬಿಡುಗಡೆ ಮಾಡಿದರು. 1918ರಲ್ಲಿ ವೆಸ್ಟ್ ಕಾರ್ಕ್ ಲೋಕಸಭಾ ಸದಸ್ಯನಾಗಿ ಚುನಾಯಿತನಾದ. ಅನಂತರ ಸ್ವಾತಂತ್ರ್ಯ ಚಳವಳಿಯ ನೇತಾರರಲ್ಲಿ ಒಬ್ಬನಾದ. ಪ್ರಮುಖ ವ್ಯಕಿಗಳೆಲ್ಲ ಜೈಲು ಸೇರಿದ್ದಾಗ ಕಾಲಿನ್ಸ್ ಸಮರ್ಥ ಗೂಢಚಾರರೆನಿಸಿದ್ದ ಐರಿಷ್ ಸ್ವಾತಂತ್ರ್ಯ ಪಡೆಯವರ ನಾಯಕನಾಗಿ ದೇಶದ ಅರ್ಥ ಮತ್ತು ಗೃಹಖಾತೆಗಳನ್ನು ತನ್ನ ವಶಕ್ಕೆ ತೆಗೆದುಕೊಂಡ. ನಿರ್ದಿಷ್ಟವಾದ ಸುದ್ದಿಗಳು ಪಡೆದು ಸಮಯೋಚಿತವಾಗಿ ನಡೆಯುತಿದ್ದುದೇ ಕಾಲಿನ್ಸನ ಕ್ರಾಂತಿಕಾರಕ ಜಯಕ್ಕೆ ಕಾರಣವಾಯಿತು. ಂಕನ್ ಜೈಲಿನಲ್ಲಿದ್ದ ಸ್ವಾತಂತ್ರ್ಯ ಸಂಗ್ರಾಮದ ನಾಯಕ ಎಮನ್ ಡಿ ವಲೆರನ ಬಿಡುಗಡೆಗೆ ಈತ ಕಾರಣನಾದ. ಈ ವರ್ತನೆ ಬ್ರಿಟಿಷ್ ಸರ್ಕಾರದ ಕಣ್ಣನ್ನು ಕೆಂಪಾಗಿಸಿತು. ಕಾಲಿನ್ಸನನ್ನು ಹಿಡಿದು ಕೊಟ್ಟವರಿಗೆ 10,000 ಪೌಂಡುಗಳ ಬಹುಮಾನ ನೀಡುವುದಾಗಿ ಬ್ರಿಟಿಷ್ ಸರ್ಕಾರ ಘೋಷಿಸಿತು. ಆದರೂ ಈತ ಡಬ್ಲಿನ್‍ನ ಬೀದಿಗಳಲ್ಲಿ ಸೈಕಲ್ ಮೇಲೆ ಧೈರ್ಯವಾಗಿ ತಿರುಗುತ್ತಿದ್ದ.
ಕೆಲವು ಕಾರಣಗಳಿಂದಾಗಿ ಎಮನ್ ಡಿ ವಲೆರ ಬ್ರಿಟಿಷರಿಂದ ಐರ್ಲೆಂಡಿನ ಸ್ವಾತಂತ್ರ್ಯಗಳಿಸಲು ಅಸಮರ್ಥನಾದ. ಆಗ ಕಾಲಿನ್ಸ್ ಬ್ರಿಟಿಷರೊಂದಿಗೆ ಸಂಧಾನ ನಡೆಸಿದ ಕಾರಣವಾಗಿ ಕೆಲವೂಂದು ಒಪ್ಪಂದಗಳ ಮೇಲೆ ದಕ್ಷಿಣ ಐರ್ಲೆಂಡ್ ಸ್ವಾತಂತ್ರ್ಯ ಪಡೆಯಿತು ಈ ಒಪ್ಪಂದಕ್ಕೆ ವಲೆರನ ವಿರೋಧವಿತ್ತು. ಕಾಲಿನ್ಸ್ ತಾತ್ಕಾಲಿಕ ಸರ್ಕಾರದ ಅಧ್ಯಕ್ಷನಾದ. ಐರ್ಲೆಂಡಿನ ಉಗ್ರಗಾಮಿಗಳು ಕಾಲಿನ್ಸ್ ಈ ಮುತ್ಸದ್ಸಿತನವನ್ನು ಒಪ್ಪದೆ ದೇಶಾದ್ಯಂತ ಒಳಯುದ್ಧ ಆರಂಭಿಸಿದರು. 1922ರ ಆಗಸ್ಟ್ ತಿಂಗಳಲ್ಲಿ ಪ್ರಯಾಣ ಮಾಡುತಿದ್ದ ಕಾಲಿನ್ಸ್‍ನನ್ನು ಉಗ್ರಪಕ್ಷದ ಶತ್ರುವರ್ಗದವರು ಸ್ಕಿಬೆರೀನೆ ಮತ್ತು ಕಾರ್ಕ್ ನಗರಗಳ ಮಧ್ಯೆ ಹೊಂಚುಹಾಕಿ ಕಾದಿದ್ದು ಗುಂಡಿಕ್ಕಿ ಕೊಂದರು
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* 
* Michael Collins 22 Society webpage
* A Man Against an Empire
* Collins family in the 1901 Irish census, Michael aged 10
* Michael Collins Centre , Klonakilty
* Irish Genealogy Site

ವರ್ಗ:ಯುರೋಪ್‌ನ ಇತಿಹಾಸ
ವರ್ಗ:ಯುನೈಟೆಡ್ ಕಿಂಗ್‍ಡಮ್
ವರ್ಗ:ರಾಜಕಾರಣಿಗಳು
ಪಾಡ್ರಿಕ್ ಕಾಲಂ

**ಪಾಡ್ರಿಕ್ ಕಾಲಂ** (8 ಡಿಸೆಂಬರ್ 1881 – 11 ಜನವರಿ 1972) ಐರಿಷ್ ಕವಿ ಮತ್ತು ನಾಟಕಕಾರ.ಐರಿಷ್ ಸಾಹಿತ್ಯ ಪುನರುಜ್ಜೀವನದಲ್ಲಿ ಇವನದು ದೊಡ್ಡ ಹೆಸರು. 
## ಆರಂಭಿಕ ಜೀವನ
ಹುಟ್ಟಿದ್ದು ಐರ್ಲೆಂಡಿನ ಲಾಂಗ್‍ಫೋರ್ಡ್‍ನಲ್ಲಿ.ಇವನ ಹೆತ್ತವರ ಎಂಟು ಜನ ಮಕ್ಕಳಲ್ಲಿ ಇವನು ಹಿರಿಯವ. ಸ್ಥಳೀಯ ಶಾಲೆಗಳಲ್ಲಿ ವಿದ್ಯಾಭ್ಯಾಸ ಮುಗಿಸಿ ಡಬ್ಲಿನ್‍ಗೆ ಹೋಗಿ ರೈಲ್ವೆ ಕಚೇರಿಯೊಂದರಲ್ಲಿ ಗುಮಾಸ್ತನಾದ.
## ಸಾಹಿತ್ಯ ಸೇವೆ
ಯೇಟ್ಸ್, ಜಾರ್ಜ್ ವಿಲಿಯಂ ರಸೆಲ್, ಸಿಂಜ್ ಮತ್ತು ಲೇಡಿ ಗ್ರೆಗರಿ ಇವರನ್ನೊಳಗೊಂಡ ಐರಿಷ್ ಸಾಹಿತ್ಯ ಪುನರುಜ್ಜೀವನ ಲೇಖಕರ ಗುಂಪಿಗೆ ಸೇರಿದ. ಇವನು ಡಬ್ಲಿನಿನಲ್ಲಿ ಸ್ಥಾಪಿಸಿದ *ಅಟ್ಟೆ ಥಿಯೋಡರ್* ಎನ್ನುವ ರಂಗಮಂದಿರವು ಐರ್ಲೆಂಡಿನ ನವೋದಯದಲ್ಲಿ ದೊಡ್ಡ ಪಾತ್ರವನ್ನು ವಹಿಸಿತು. *ದಿ ಲ್ಯಾಂಡ್* (1905) ಎಂಬ ನಾಟಕ ಐರಿಷ್ ರಂಗಭೂಮಿಯ ಮೇಲೆ ಬಂದು ಗೌರವ ತಂದಿತು. *ದಿ ಫಿಡ್ಲರ್ಸ್ ಹೌಸ್* (1907), *ಥಾಮಸ್ ಮಸ್ಕೆರಿ* (1910), *ದಿ ಡೆಸರ್ಟ್* (1912), *ಬಲೂನ್* (1929) ಇವು ಈತನ ಇತರ ನಾಟಕಗಳು. ಜೇಮ್ಸ್ ಸ್ಟೀಫನ್ಸ್ ಮತ್ತು ಥಾಮಸ್ ಮೆಕ್‍ಡೊನಾ ಇವರ ಜೊತೆಗೂಡಿ *ಐರಿಷ್ ರಿವ್ಯೂ* ಪತ್ರಿಕೆ ಸ್ಥಾಪಿಸಿ ಕೆಲಕಾಲ ಅದರ ಸಂಪಾದಕನಾಗಿಯೂ ಕೆಲಸ ಮಾಡಿದ.
## ಅಮೆರಿಕದಲ್ಲಿ
1914ರಲ್ಲಿ ಅಮೆರಿಕಕ್ಕೆ ತೆರಳಿ ಕನೆಕ್ಟಿಕಟ್‍ನಲ್ಲಿ ನೆಲಸಿದ. 1923ರಲ್ಲಿ ಹವಾಯಿ ಸರ್ಕಾರದ ಆದೇಶದಿಂದ ಅಲ್ಲಿಗೆ ಹೋಗಿ ಆ ಜನರ ಜಾನಪದವನ್ನು ಅಭ್ಯಸಿಸಿ ಎರಡು ಹೊತ್ತಗೆಗಳನ್ನು ಹೊರತಂದ. 1939 ರಿಂದ ನ್ಯೂಯಾರ್ಕಿನಲ್ಲಿ ನೆಲೆಸಿದ. *ವೈಲ್ಡ್ ಅರ್ತ್* (1907), *ಡ್ರಮ್ಯಾಟಿಕ್ ಲೆಜೆಂಡ್ಸ್* (1922), *ದಿ ಸ್ಟೋರಿ ಆಫ್ ಲೋರಿ ಮೇನ್* (1937) ಈತನ ಮುಖ್ಯ ಕಾವ್ಯಕೃತಿಗಳು. *ಕ್ಯಾಸಲ್ ಕಾನ್‍ಕರ್* ಎಂಬ ಒಂದು ಕಾದಂಬರಿಯನ್ನಲ್ಲದೆ ಮಕ್ಕಳಿಗಾಗಿ ಅನೇಕ ಗ್ರಂಥಗಳನ್ನು ಈತ ರಚಿಸಿದ್ದಾನೆ. 1952ರಲ್ಲಿ *ಅಮೆರಿಕನ್ ಅಕೆಡಮಿ ಆಫ್ ಪೊಯಟ್ಸ್* ಗೌರವವನ್ನೂ 1953ರಲ್ಲಿ ಗ್ರೆಗರಿ ಪದಕವಾದ *ಐರಿಷ್ ಅಕಾಡೆಮಿ ಆಫ್ ಲೆಟರ್ಸ್‍ನ* ಗ್ರೆಗರಿ ಪದಕವನ್ನೂ ಈತ ಗಳಿಸಿದ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* 
* Works by Padraic Colum at The Online Books Page
*Cregan Library page on Colum 
*Finding Aid for the Padriac Colum Letters at The University of North Carolina at Greensboro
*"Padraic Colum Papers", Special Collections, University of Delaware Library
*"Padraic and Mary Colum Collection" , Binghamton University Libraries
**Padraic Colum Reading His Irish Tales and Poems* Album Details at Smithsonian Folkways
*
* Padraic Colum at Library of Congress Authorities – with 138 catalogue records
*Hervey Allen Papers, 1831–1965, SC.1952.01, Special Collections Department, University of Pittsburgh
*Padraic and Mary Colum Papers, University of Pennsylvania Libraries.

ವರ್ಗ:ಬರಹಗಾರ
ವರ್ಗ:ಕವಿಗಳು
ವರ್ಗ:ನಾಟಕಕಾರರು
ಚಾಟ್ ಮಸಾಲಾ

thumb
**ಚಾಟ್ ಮಸಾಲಾ** ದಕ್ಷಿಣ ಏಷ್ಯಾದ ಪಾಕಪದ್ಧತಿಯಲ್ಲಿ, ಪ್ರಮುಖವಾಗಿ ಭಾರತೀಯ, ಬಾಂಗ್ಲಾದೇಶಿ ಮತ್ತು ಪಾಕಿಸ್ತಾನಿ ಪಾಕಪದ್ಧತಿಯಲ್ಲಿ ಬಳಸಲಾಗುವ ಒಂದು ಸಂಬಾರ ಪದಾರ್ಥಗಳ ಪುಡಿ ಮಿಶ್ರಣ. ಅದು ಪ್ರಾತಿನಿಧಿಕವಾಗಿ ಆಮ್‍ಚೂರ್, ಜೀರಿಗೆ, ಧನಿಯಾ, ಒಣ ಶುಂಠಿ, ಉಪ್ಪು (ಹಲವುವೇಳೆ ಸೈಂಧವ ಲವಣ), ಮೆಣಸು, ಇಂಗು ಮತ್ತು ಖಾರದ ಪುಡಿಯನ್ನು ಹೊಂದಿರುತ್ತದೆ. ಭಾರತದಲ್ಲಿ ಚಾಟ ಮಸಾಲಾವನ್ನು ಹಣ್ಣು, ಎಗ್ ಟೋಸ್ಟ್ ಮತ್ತು ಸಾಮಾನ್ಯ ಸಲಾಡ್‍ಗಳ ಮೇಲೆ ಉದುರಿಸಲಾಗುತ್ತದೆ.

ವರ್ಗ:ಆಹಾರ ಪದಾರ್ಥಗಳು
ಭಾರತೀಯ ಸಿಂಹ

ಸಿಂಹಗಳಲ್ಲಿ ಆಫ್ರಿಕಾದ ಸಿಂಹ ಮತ್ತು ಭಾರತೀಯ ಸಿಂಹ ಎಂಬ ಎರಡು ಮುಖ್ಯ ಪ್ರಭೇದಗಳಿವೆ. ಭಾರತೀಯ ಸಿಂಹ ವಾಸವಾಗಿರುವುದು ಗುಜರಾತ್‍ನ ಗಿರ್ ಅರಣ್ಯದಲ್ಲಿ.
ಬಾರತದಲ್ಲಿರುವ ಐದು ದೊಡ್ಡ ಬೆಕ್ಕಿನ ಜಾತಿಯ ಪ್ರಾಣಿಗಳಲ್ಲಿ ಒಂದು ಭಾರತೀಯ ಸಿಂಹ. ಉಳಿದವುಗಳು ಬಂಗಾಳದ ಹುಲಿ, ಭಾರತೀಯ ಚಿರತೆ, ಹಿಮ ಚಿರತೆ ಮತ್ತು ಮಂಜು ಚಿರತೆ.
## ಲಕ್ಷಣಗಳು
 in Ancient India, depicting Sala fighting the Lion.]]
 coin of Kaykhusraw II, Sivas, AH 638/AD 1240-1]]

ಭಾರತೀಯ ಸಿಂಹ ಗಾತ್ರದಲ್ಲಿ ಆಫ್ರಿಕಾದ ಸಿಂಹಕ್ಕಿಂತ ತುಸು ಚಿಕ್ಕದು. ಪೂರ್ಣ ಬೆಳೆದ ಭಾರತೀಯ ಸಿಂಹ ಸುಮಾರು ೧೬೦ ರಿಂದ ೧೯೦ ಕಿಲೋ ತೂಗುತ್ತದೆ. ಇದು ಸುಮಾರು ೩.೫ ಅಡಿ ಎತ್ತರ ಮತ್ತು ೯ ಅಡಿ ಉದ್ದಕ್ಕೆ ಬೆಳೆಯುತ್ತದೆ. ಹೆಣ್ಣು ಸಿಂಹ ೧೧೦ರಿಂದ ೧೨೦ ಕಿಲೋ ಭಾರವಾಗಿರುತ್ತದೆ.
## ವಾಸ
ಭಾರತೀಯ ಸಿಂಹ ಕುಟುಂಬ ಜೀವಿ. ಒಂದು ಕುಟುಂಬದಲ್ಲಿ ಒಂದು ಗಂಡು, ಒಂದು ಅಥವಾ ಎರಡು ಹೆಣ್ಣು ಮತ್ತು ಮರಿಗಳು ಇರುತ್ತವೆ.
## ಭೌಗೋಳಿಕ ಹರಡುವಿಕೆ
ಹಿಂದಿನ ಕಾಲದಲ್ಲಿ ಭಾರತೀಯ ಸಿಂಹ ಭಾರತೀಯ ಭೂಖಂಡದಲ್ಲಿ ಮಾತ್ರವಲ್ಲದೆ ಪರ್ಶಿಯಾ (ಇಂದಿನ ಇರಾನ್), ಇರಾಕ್, ಸಿರಿಯಾ ಮತ್ತು ಟರ್ಕಿ ದೇಶಗಳಲ್ಲೂ ತಿರುಗಾಡುತ್ತಿತ್ತು. ಬೇಟೆಗಾರರ ಕಾರಣ ಭಾರತದಲ್ಲೂ ಸಿಂಹಗಳು ಕಾಣೆಯಾಗಿದ್ದವು.
## ಸಂರಕ್ಷಣೆ
೧೯೦೪ ರಿಂದ ೧೯೧೧ ನಡುವೆ ಗಿರ್ ಅರಣ್ಯದಲ್ಲಿ ಉಳಿದುಕೊಂಡಿದ್ದ ಕೆಲವೇ ಸಿಂಹಗಳಿಗೆ ಜುನಾಗಢದ ನವಾಬ ರಕ್ಷಣೆ ನೀಡಿದ್ದ. ಆ ಬಳಿಕ ಬ್ರಿಟಿಷರು ಇಲ್ಲಿ ಸಿಂಹಗಳ ಬೇಟೆ ನಡೆಯದಂತೆ ನೋಡಿಕೊಂಡಿದ್ದರು. ಹೀಗಾಗಿ ಇಲ್ಲಿ ಭಾರತೀಯ ಸಿಂಹಗಳ ಕೊನೆಯ ಸಂತಾನ ಉಳಿದುಕೊಂಡಿದೆ.

ಇಂದು ಪಶ್ಚಿಮ ಗುಜರಾತಿನ ಜುನಾಗಢ ಮತ್ತು ಅಮೇಲಿ ಜಿಲ್ಲೆಗಳಲ್ಲಿ ಸುಮಾರು ೧೮೨೬ ಚದರ ಕಿಲೋಮೀಟರ್ ವಿಸ್ತೀರ್ಣದ ಗಿರ್ ಅಭಯಾರಣ್ಯ ಮತ್ತು ಅದರ ಸಮೀಪದ ಕಾಡುಗಳಲ್ಲಿ ಭಾರತೀಯ ಸಿಂಹಗಳು ವಾಸವಾಗಿವೆ. ಇಲ್ಲಿ ಸುಮಾರು ೫೨೩ ಸಿಂಹಗಳು ಇವೆ ಎಂದು ೨೦೧೫ರಲ್ಲಿ ಲೆಕ್ಕ ಹಾಕಲಾಗಿತ್ತು.
## ಉಲ್ಲೇಖಗಳು
ವರ್ಗ:ಪ್ರಾಣಿಗಳು
ವರ್ಗ:ಕಾಡು ಪ್ರಾಣಿಗಳು
ವರ್ಗ:ಮಾಂಸಭಕ್ಷಕಗಳು
ಮೈಸೂರು ಚಾಮುಂಡಿ ಬೆಟ್ಟ

ಮೈಸೂರು ನಗರದಿಂದ ಸುಮಾರು 8- 10 ಕಿ.ಮೀ. ಸುತ್ತಳತೆಯ ಅಂತರದಲ್ಲಿರುವವರು ಚಾಮುಂಡಿ ಬೆಟ್ಟವನ್ನು ಸುಲಭವಾಗಿ ವೀಕ್ಷಿಸಬಹುದು ಹಾಗೂ ಚಾಮುಂಡಾಂಬೆ ದೇವಿಯು ಈ ಬೆಟ್ಟದ ಮೇಲೆ ಸಮುದ್ರ ಮಟ್ಟದಿಂದ ಸುಮಾರು 3,489 ಅಡಿಗಳ ಎತ್ತರದಲ್ಲಿದ್ದು ಮತ್ತು ಮೈಸೂರುವಿನಿಂದ 13 ಕಿ.ಮೀ ಗಳ ಅಂತರದಲ್ಲಿರುತ್ತದೆ. ಈ ದೇವಿ ದೇವಸ್ಥಾನವನ್ನು ಮಹಾರಾಜರ ಕುಟುಂಬದವರಿಗೆ ಮನೆ ದೇವರಾಗಿತ್ತು ಮತ್ತು ಮಹಿಷಾಸುರನನ್ನು ಸಂಹರಿಸಿದ ಕಾರಣದಿಂದ "ಮಹಿಷಾಸುರಮರ್ದಿನಿ" ಎಂಬ ನಾಮಾಂಕಿತದಲ್ಲಿ ಮನೆ ದೇವಿಯಂತೆ ನಿರ್ಮಿಸಲಾಗಿತ್ತು. ಚಾಮುಂಡೇಶ್ವರಿ ದೇವಿಯನ್ನು ದುರ್ಗಾ ದೇವಿ ಅವರಾವತಾರವೆಂದು, ಕಾಳೀದೇವಿ ಮತ್ತು ಚಾಮುಂಡಾಂಬೆ ಎಂಬ ಹೆಸರುಗಳಿಂದ ವರ್ಣಿಸಲಾಗುತ್ತಿದೆ. ಚಾಮುಂಡೇಶ್ವರಿ ದೇವಸ್ಥಾನವನ್ನು ಬಹುಪಾಲು ಮಹಾರಾಜರ ಮನೆದೇವಿಯಂತೆ ನಿರ್ವಹಣೆ ಕಾರ್ಯಗಳನ್ನು ಮಾಡಿಕೊಂಡು ಬರಲಾಗಿರುತ್ತದೆ. 1659 ರಲ್ಲಿ ದೊಡ್ಡ ದೇವರಾಜ ಒಡೆಯರ್ ಇವರ ಅವಧಿಯಲ್ಲಿ 1000 ಮೆಟ್ಟಿಲುಗಳನ್ನು ಮತ್ತು ಈಶ್ವರನಿಗೆ ಬಹುಪ್ರಿಯವಾದ ನಂದಿಯ ಬಹುದೊಡ್ಡ ನಂದಿ ವಿಗ್ರಹವನ್ನು ನಿರ್ಮಿಸಲಾಯಿತು. ಈ ವಿಗ್ರಹವು 16 ಅಡಿ (4.8 ಮೀಟರ್) ಮುಂಭಾಗ ಮತ್ತು 25 ಅಡಿ (7.5 ಮೀ) ಉದ್ದವಿರುತ್ತದೆ. ಈ ನಂದಿ ವಿಗ್ರಹಕ್ಕೆ ಬಹು ದೊಡ್ಡ ಮತ್ತು ಆಕರ್ಷಣೆಯಿಂದ ಕೂಡಿದ ಘಂಟೆಗಳನ್ನು ಇದರ ಕುತ್ತಿಗೆ ಭಾಗದಲ್ಲಿ ನಿರ್ಮಿಸಲಗಿದೆ. ನಂದಿ ಮತ್ತು ದೇವಸ್ಥಾನವು ಪಕ್ಕದಲ್ಲಿಯೇ ಇದ್ದು ಚಾಮುಂಡಿ ಬೆಟ್ಟಕ್ಕೆ ಹತ್ತುವ 700 ನೇ ಮೆಟ್ಟಿಲಿನ ಬಳಿಯೇ ನಿರ್ಮಿಸಲಾಗಿದೆ. ಕೃಷ್ಣದೇವರಾಜ ಒಡೆಯರ್ - III ಈ ದೇವಸ್ಥಾನದ 3 ಮಹಡಿಯ ಗೋಪುರವನ್ನು ಪ್ರವೇಶದ್ವಾರದಲ್ಲಿ ಚಿನ್ನದ ಲೇಪನಗಳಿಂದ ಇವರ ಮೂವರು ರಾಣಿಯರ ವಿಗ್ರಹಗಳೊಂದಿಗೆ 1827 ರಲ್ಲಿ ನಿರ್ಮಿಸಿರುತ್ತಾರೆ. ಇವರ ಅವಧಿಯಲ್ಲಿಯೇ ಉತ್ಸವಗಳನ್ನು ಮತ್ತು ಸಿಂಹವಾಹನ ಗಳನ್ನು 1843 ರಂದಲೂ ನಡೆಸುತ್ತಾ ಬಂದಿರುತ್ತದೆ.  ಇಲ್ಲಿ ಲಕ್ಷ್ಮಿ ನಾರಾಯಣ ಸ್ವಾಮಿ ಮತ್ತು ಮಹಾಬಲೇಶ್ವರ ಸ್ವಾಮಿ ಎಂಬ ಎರಡು ದೇವಸ್ಥಾನಗಳನ್ನೂ ಸಹ ಶಿವನ ಲಿಂಗಾಕಾರವಾಗಿ ನಿರ್ಮಿಸಲಾಗಿದೆ. ಇದನ್ನು 1128 ಕಿ.ಶ.ದಿಂದಲೂ ಹೊಯ್ಸಳ ಆಳ್ವಿಕೆಯಲ್ಲಿ ಚತುರೋಕ್ತಿಯಲ್ಲಿ ಈ ಆವರಣವನ್ನು ಮಭಲಾ ಅಥವಾ ಮಬ್ಬಲಾ ತೀರ್ಥ ಮತ್ತು ಹೊಯ್ಸಳ ರಾಜನಾದ ವಿಷ್ಣುವರ್ದನ ರ ಸೇವಾರ್ಥವಾಗಿ ನಿರ್ಮಿತವಾಗಿರುವುದು ಕಂಡು ಬರುತ್ತದೆ.

ವರ್ಗ:ಮೈಸೂರು ಜಿಲ್ಲೆಯ ಪ್ರವಾಸಿ ತಾಣಗಳು
ವರ್ಗ:ಮೈಸೂರು
ಸ್ತನ ಕ್ಯಾನ್ಸರ್

**ಸ್ತನ ಕ್ಯಾನ್ಸರ್** ಅಥವ **ಮೊಲೆ ಕ್ಯಾನ್ಸರ್** ಎದೆಯ ಅಂಗಾಂಶದಿಂದ ಬೆಳೆಯುವ ಒಂದು ಕ್ಯಾನ್ಸರ್..ಮೊಲೆಗಳಲ್ಲಿ ಗಟ್ಟಿಯಾದ ಉಂಡೆ ಆಕಾರದ ಚಿಕ್ಕ ಮುದ್ದೆ, ಮೊಲೆಗಳ ಆಕಾರ ಬದಲಾವಣೆ, ಚರ್ಮದ ಮೇಲೆ ಕೆಂಪು ಚಿಪ್ಪುಗಳುಳ್ಳ ಪ್ಯಾಚ್, ತೊಟ್ಟುಗಳಲ್ಲಿ ದ್ರವ ವಿಸರ್ಜನೆ ಮತ್ತು ಸ್ತನಗಳ ಕುಗ್ಗುವಿಕೆ ಇವುಗಳು ಸ್ತನ ಕ್ಯಾನ್ಸರ್ ಚಿಹ್ನೆಗಳಾಗಿರಬಹುದು..ಈ ಕ್ಯಾನ್ಸರ್ ಇತರ ಭಾಗಗಳಿಗೆ ಹರಡಿದವರಿಗೆ ಮೂಳೆ ನೋವು, ಊದಿಕೊಂಡ ದುಗ್ಧರಸ ಗ್ರಂಥಿಗಳು, ಉಸಿರಾಟದ ತೊಂದರೆ, ಅಥವಾ ಹಳದಿ ಚರ್ಮ ಇವುಗಳು ಕಾಣಿಸಿಕೊಳ್ಳಬಹುದು.

ಸ್ತನ ಕ್ಯಾನ್ಸರ್ಗೆ ಕಾರಣವಾಗುವ ಕೆಲವು ಅಪಾಯಕಾರಿ ಅಂಶಗಳು ಯಾವುವೆಂದರೆ:ಸ್ತ್ರೀ ಲೈಂಗಿಕ ಸಂಬಂಧ, ಬೊಜ್ಜು, ದೈಹಿಕ ವ್ಯಾಯಾಮದ ಕೊರತೆ, ಮದ್ಯ ಕುಡಿತ, ಋತುಬಂಧದ ಸಮಯದಲ್ಲಿ ಹಾರ್ಮೋನು ಬದಲಿ ಚಿಕಿತ್ಸೆ, ಅಯಾನೀಕರಿಸುವ ವಿಕಿರಣದ, ಅತಿವೇಗದ ಮೊದಲ ಮುಟ್ಟಿನ ಆರಂಭ,ಆಲಸ್ಯವಾಗಿ ಮಕ್ಕಳಾಗುವುದು ಅಥವ ಮಕ್ಕಳು ಆಗದೇನೇ ಇರುವುದು,ಮುದಿ ವಯಸ್ಸು, ಕುಟುಂಬ ಇತಿಹಾಸ, ಮುಂತಾದವು..ದೃಷ್ಟಾಂತಗಳ ಸುಮಾರು ೫-೧೦% ಪೋಷಕರಿಂದ ಆನುವಂಶಿಕವಾಗಿ ಜೀನ್ಗಳ ಮೂಲಕ( ಇತರರ ಪೈಕಿ BRCA1 ಮತ್ತು  BRCA2 ) ಉಂಟಾಗುತ್ತದೆ...ಸ್ತನ ಕ್ಯಾನ್ಸರ್ ಹೆಚ್ಚು ಸಾಮಾನ್ಯವಾಗಿ ಹಾಲಿನ ನಾಳಗಳ  ಒಳಪದರದ ಜೀವಕೋಶಗಳ್ಳಿ ಮತ್ತು ಹಾಲನ್ನು ನಾಳಗಳಿಗೆ ಪೂರೈಸುವ ಕಿರುಹಾಲೆಗಳಲ್ಲಿ ಉಂಟಾಗುತ್ತದೆ. .ನಾಳಗಳಿಂದ  ಅಭಿವೃದ್ಧಿಯಾಗುವ ಕ್ಯಾನ್ಸರನ್ನು  ನಾಳದ ಕಾರ್ಸಿನೋಮಗಳು ಎಂದು ಕರೆಯಲಾಗುತ್ತದೆ ಮತ್ತು ಕಿರುಹಾಲೆಗಳಿಂದ ಅಭಿವೃದ್ಧಿಯಾಗುವ ಕ್ಯಾನ್ಸರನ್ನು  ಕಿರುಹಾಲೆಗಳ ಕಾರ್ಸಿನೋಮ ಗಳು ಎಂದು ಕರೆಯಲಾಗುತ್ತದೆ..ಆರಂಭಿಕ ಸ್ತನ ಕ್ಯಾನ್ಸರ್  ಮಮೊಗ್ರಮ್ಗಳ ಮೂಲಕ ಪತ್ತೆ ಹಚ್ಚಲಾಗುತ್ತದೆ.ದುಗ್ಧರಸ ಗ್ರಂಥಿಗಳು ಕಂಡುಬರುವ ಉಂಡೆಗಳೂ ಸಹ ಸ್ತನ ಕ್ಯಾನ್ಸರಿನ ಸೂಚನೆಯಾಗಿರಬಹುದು.

ಈ ಉಂಟೆಯ ಹೊರತಾಗಿ ಇತರ ಸ್ತನ ಕ್ಯಾನ್ಸರ್‍ನ ಲಕ್ಷಣಗಳು: ಚರ್ಮದ ಸುಕ್ಕು ಬೀಳುವಿಕೆ ಅಥವಾ ಕುಗ್ಗುವಿಕೆ, ಒಂದು ತೊಟ್ಟಿನ ಸುತ್ತ ಗುಳ್ಳೆಗಳು,ದ್ರವ ವಿಸರ್ಜನೆ,ಇತರ ಸ್ತನ ಅಂಗಾಂಶಗಳಿಗಿಂತ ದಪ್ಪವಾದ ಚರ್ಮ,ಒಂದು ಸ್ತನ ಇನ್ನೊಂದಕ್ಕಿಂತ ದೊಡ್ಡಗಾಗುವುದು,  ತೊಟ್ಟುಗಳು ಸ್ಥಾನವನ್ನು ಅಥವಾ ಆಕಾರವನ್ನು ಬದಲಾಯಿಸುವುದು ಅಥವಾ  ತಲೆಕೆಳಗಾದ  ತೊಟ್ಟುಗಳು,ಸ್ತನ ಅಥವಾ ಆರ್ಮ್ಪಿಟ್ ಭಾಗದಲ್ಲಿ ನಿರಂತರ ನೋವು, ಮತ್ತು ಆರ್ಮ್ಪಿಟ್ ಕೆಳಗೆ ಅಥವಾ ಕೊರಳೆಲುಬಿನ ಹತ್ತಿರ  ಊತ.ಮುಂತಾದವು.

## ತಡೆಗಟ್ಟುವಿಕೆ 
### ಜೀವನ ಕ್ರಮ
ತೂಕವನ್ನು ಕಾಪಾಡಿಕೊಳ್ಳುವುದು, ಮದ್ಯದ ಬಳಕೆಯನ್ನು ಕಡಿಮೆ ಮಾಡುವುದು, ದೈಹಿಕ ಚಟುವಟಿಕೆಯನ್ನು ಹೆಚ್ಚಿಸುವುದು ಮತ್ತು ಸ್ತನ್ಯಪಾನ ಮಾಡುವ ಮೂಲಕ ಮಹಿಳೆಯರು ತಮ್ಮ ಸ್ತನ ಕ್ಯಾನ್ಸರ್ ಅಪಾಯವನ್ನು ಕಡಿಮೆ ಮಾಡಬಹುದು.

ಈ ಮಾರ್ಪಾಡುಗಳು ಅಮೇರಿಕಾದಲ್ಲಿ ೩೮%,  ಯುಕೆಯಲ್ಲಿ ೪೨%, ಬ್ರೆಜಿಲ್‌ನಲ್ಲಿ ೨೮% ಮತ್ತು ಚೀನಾದಲ್ಲಿ ೨೦% ಸ್ತನ ಕ್ಯಾನ್ಸರ್‌ಗಳನ್ನು ತಡೆಯಬಹುದು.
ಹೆಚ್ಚಿನ ದೈಹಿಕ ಚಟುವಟಿಕೆಯು ಸ್ತನ ಕ್ಯಾನ್ಸರ್ ಅಪಾಯವನ್ನು ಸುಮಾರು ೧೪% ರಷ್ಟು ಕಡಿಮೆ ಮಾಡುತ್ತದೆ.

ತಂಬಾಕು ಸೇವನೆಯಿಂದಾಗಿ ಸ್ತನ ಕ್ಯಾನ್ಸರ್‌ ಆಗುವ ಸಾಧ್ಯತೆ ಹೆಚ್ಚು. 
ದೀರ್ಘಾವಧಿಯ ಧೂಮಪಾನಿಗಳಲ್ಲಿ,  ಸ್ತನ ಕ್ಯಾನ್ಸರ್ ಅಪಾಯವು ೩೫% ರಿಂದ ೫೦% ರಷ್ಟು ಹೆಚ್ಚಾಗುತ್ತದೆ.

## ಆಣ್ವಿಕ ಗುರುತುಗಳು
ಸ್ತನ ಕ್ಯಾನ್ಸರ್‌ನಲ್ಲಿ ಅತ್ಯಂತ ಉಪಯುಕ್ತವಾದ ಚಯಾಪಚಯ ಗುರುತುಗಳು ಹಾರ್ಮೋನ್ ಚಿಕಿತ್ಸೆಗೆ ಪ್ರತಿಕ್ರಿಯೆಯನ್ನು ಊಹಿಸಲು ಬಳಸಲಾಗುವ ಈಸ್ಟ್ರೊಜೆನ್ ಮತ್ತು ಪ್ರೊಜೆಸ್ಟರಾನ್ ಗ್ರಾಹಕಗಳಾಗಿವೆ. ಸ್ತನ ಕ್ಯಾನ್ಸರ್‌ಗೆ ಸಂಬಂಧಿಸಿದ ಹೊಸ ಅಥವಾ ಸಂಭಾವ್ಯ ಹೊಸ ಮಾರ್ಕರ್‌ಗಳು BRCA1 ಮತ್ತು BRCA2[256] ಸ್ತನ ಕ್ಯಾನ್ಸರ್ ಅನ್ನು ಅಭಿವೃದ್ಧಿಪಡಿಸುವ ಹೆಚ್ಚಿನ ಅಪಾಯದಲ್ಲಿರುವ ಜನರನ್ನು ಗುರುತಿಸಲು, HER-2 ಮತ್ತು SCD1 ಗಳನ್ನು ಚಿಕಿತ್ಸಕ ಕಟ್ಟುಪಾಡುಗಳಿಗೆ ಪ್ರತಿಕ್ರಿಯೆಯನ್ನು ಊಹಿಸಲು ಮತ್ತು ಯುರೊಕಿನೇಸ್ ಪ್ಲಾಸ್ಮಿನೋಜೆನ್ ಆಕ್ಟಿವೇಟರ್, ಮುನ್ನರಿವು ನಿರ್ಣಯಿಸಲು PA1-1 ಮತ್ತು SCD1 ಬಳಸಲಾಗುತ್ತದೆ.

## ಹೆಚ್ಚಿನ ಓದಿಗೆ
*ಸ್ತನ ಕ್ಯಾನ್ಸರ್ - ಕಾರಣ, ಚಿಹ್ನೆ, ಲಕ್ಷಣಗಳು ಮತ್ತು ತಡೆಗಟ್ಟುವಿಕೆ

## ಉಲ್ಲೇಖಗಳು 
ವರ್ಗ:ಮಹಿಳಾ ಆರೋಗ್ಯ
ಲಿಂಗಾನುಪಾತ

ಲಿಂಗಾನುಪಾತ ಎಂದರೆ ಒಂದು ಸಾವಿರ ಪುರುಷರಿಗೆ ಇರುವ ಮಹಿಳೆಯರ ಸಂಖ್ಯೆ. 2014ರ ಗಣತಿಯ ಪ್ರಕಾರ ಜಾಗತಿಕ ಮಟ್ಟದಲ್ಲಿ ನೂರು ಮಹಿಳೆಯರಿಗೆ ಪುರುಷಾನುಪಾತ ನೂರಾಏಳು ಇದೆ, ಅಂದರೆ ಸಾವಿರ ಹುಡುಗರಿಗೆ ಕೇವಲ 934 ಹೆಣ್ಣುಮಕ್ಕಳು.

## ಲಿಂಗಾನುಪಾತದ ವಿಧಗಳು
 ಲಿಂಗಾನುಪಾತದಲ್ಲಿ ನಾಲ್ಕು ಮುಖ್ಯ ವಿಧಗಳಿವೆ. ಅವೆಂದರೆ,
*ಪ್ರಾಥಮಿಕ ಲಿಂಗಾನುಪಾತ - ಗರ್ಭದಲ್ಲಿರುವ ಶಿಶುಗಳ ಅನುಪಾತ
*ಮಾಧ್ಯಮಿಕ ಲಿಂಗಾನುಪಾತ - ಜನನ ಸಮಯದಲ್ಲಿ ಅನುಪಾತ.
ಜೀವಹಾಲೆಬಳ್ಳಿ

## ಜೀವಹಾಲೆಬಳ್ಳಿ
ವೈಜ್ಞಾನಿಕ ಹೆಸರು: ಲೆಪ್ಟಡೇನಿಯ ರೆಟ್ಟಿಕ್ಯುಲೇಟ.

ಸಸ್ಯದ ಕುಟುಂಬ: ಅಸ್ಲಿಪಿಯಡೇಸಿ.
## ಕನ್ನಡದ ಇತರ ಹೆಸರುಗಳು
*ಜೀವಂತಿ
*ಪಲತೀಗೆಬಳ್ಳಿ
*ಬಗುಡಿಹೂವಿನ ಗೆಡ್ಡೆ
*ಸೀಗುಂಟು ಸೀಹಾಲೆ
*ಹಿರಂದೋಡಿ
## ಇತರ ಭಾಷೆಯ ಹೆಸರುಗಳು
*ಸಂಸ್ಕೃತ-ಜೀವಂತಿ,ಶಾಕಶ್ರೇಷ್ಟ,ಸ್ವರ್ಣಜೀವಂತಿ.
*ಹಿಂದಿ-ಡಿಡೀಶಾಕ,ದೊರಿ,ಜೀವಂತಿ.
*ತಮಿಳು-ಪಾಲುಕುಡೈ.
*ತೆಲುಗು-ಪಾಲತಿಗೆ,ಕಲಾಸ,ಮುಕ್ಕುತುಮ್ಮುಡು.
## ಪರಿಚಯ
ಇದು ಸಾಮಾನ್ಯವಾಗಿ ಪೊದೆಗಳ ಮೇಲೆ ಮತ್ತು ಬೇಲಿಗಳ ಮೇಲೆ ಹಬ್ಬಿ ಬೆಳೆಯುವ ಬಳ್ಳಿಗಿಡ.ಗಿಡದಲ್ಲಿ ತಿಳಿ ಹಳದಿ ಬಣ್ಣದ ಸಸ್ಯಕ್ಷೀರವಿರುತ್ತದೆ.ಬಲಿತ ಬಳ್ಳಿಕಾಂಡದ ತೊಗಟೆ ಒರಟಾಗಿದ್ದು ಹಳದಿ ಮಿಶ್ರಿತ ಕಂದು ಬಣ್ಣದ್ದಾಗಿರುತ್ತದೆ.ಅಂಡ-ಹೃದಯಾಕಾರದ ಎಲೆಗಳು ಅಭಿಮುಖವಾಗಿ ಜೋಡಣೆಯಾಗಿರುತ್ತವೆ ಎಲೆಯ ಬುಡ ಸಮಾನಾಂತರವಾಗಿರುತ್ತದೆ.ಎಲೆಯ ಕಂಕುಳಲ್ಲಿರುವ ಛತ್ರಿಯಂತಹ ಮಧ್ಯಾರಂಭಿ ಹೂಗೊಂಚಲಿನಲ್ಲಿ ಹಸಿರು ಮಿಶ್ರಿತ ಹಳದಿ ಹೂಗಳಿರುತ್ತವೆ.ಒಂದೇ ತೊಟ್ಟಿನಲ್ಲಿ ಅಭಿಮುಖವಾಗಿರುವ ಜೋಡಿಕಾಯಿಗಳಿರುತ್ತವೆ.ಬೀಜಗಳು ರೇಷ್ಮೆನೂಲಿನಂತಹ ರೋಮ ಗುಚ್ಫವನ್ನು ಹೊಂದಿರುತ್ತವೆ.ಇವು ರೋಮಗಳ ಸಹಾಯದಿಂದ ಗಾಳಿಯಲ್ಲಿ ಪ್ಯಾರಚೂಟಿನಂತೆ ಸುಲಭವಾಗಿ ಪ್ರಸಾರವಾಗುತ್ತವೆ.ಜೀವಹಾಲೆ ಬಳ್ಳಿಯು ಆಯುರ್ವೇದದಲ್ಲಿ 'ಜೀವಂತಿ' ಎಂಬ ಹೆಸರಿನಿಂದ ಪ್ರಚಲಿತವಾಗಿದೆ.
## ಉಪಯೋಗಗಳು
#ಬೇರನ್ನು ಅರೆದು ಮೈಗೆ ಲೀಪಿಸುವುದರಿಂದ ಪಿತ್ತದ ಗಂಧೆ ಕಡಿಮೆಯಾಗುತ್ತದೆ.
#ಬೇರಿನ ಚೂರ್ಣ ಅಥವಾ ಕಷಾಯ ಸೇವನೆಯಿಂದ ಮಲಬದ್ಧತೆ,ಹೃದಯದೌರ್ಬಲ್ಯ ಮತ್ತು ಕೆಮ್ಮು ನಿವಾರಣೆಯಾಗುತ್ತದೆ.
## ಉಲ್ಲೇಖಗಳು 

ವರ್ಗ:ಔಷಧೀಯ ಸಸ್ಯಗಳು
ಮಥೆಯೊ ರಿಚ್ಚಿ

**ಮಥೆಯೋ ರಿಚ್ಚಿ**ಯವರು ಪೋರ್ಚುಗೀಸ್ ನಿಂದ ಚೀನಾಕ್ಕೆ ಬಂದು ಕೆಲಸ ಮಾಡಿದ ಒಬ್ಬ ಸಾಹಸಿ ವಿಜ್ಞಾನಿ. ಅವರು ಜೆಜ್ವಿತ್ ಮಿಶನರಿಯಾಗಿ ಚೀನಾಕ್ಕೆ ಬಂದರು. ರಿಚ್ಚಿಯವರು ಅಕ್ಟೋಬರ್ 6, 1552ರಲ್ಲಿ ಇಟಲಿ ದೇಶದ ಮ್ಯಾಕೆರಟಾದಲ್ಲಿ ಜನಿಸಿದರು.ತನ್ನ ಸ್ಥಳೀಯ ಪಟ್ಟಣದಲ್ಲಿ ಎರಡು ವರ್ಷಗಳ ಕಾಲ ಕಾನೂನು ಅಧ್ಯಯನ ಹಾಗೂ ಶಾಸ್ತ್ರೀಯ ಅಧ್ಯಯನಗಳನ್ನು ಮಾಡಿದರು. ಅವರು ಏಪ್ರಿಲ್ 1571 ರಲ್ಲಿ ರೋಮನ್ ಕಾಲೇಜಿನಲ್ಲಿ ಯೇಸು ಸಭೆಯನ್ನು ಪ್ರವೇಶಿಸಿದರು.ಅಲ್ಲಿರುವಾಗ ಫಿಲಾಸಫಿ ಹಾಗೂ ಥಿಯಾಲಜಿ ಜೊತೆಗೆ ಗಣಿತ, ವಿಶ್ವವಿಜ್ಞಾನ, ಮತ್ತು ಖಗೋಳವನ್ನೂ ಅಭ್ಯಸಿಸಿದರು. 1577 ರಲ್ಲಿ, ಅವರು ದೂರದ ಪೂರ್ವ ದೇಶದ ಒಂದು ಮಿಷನರಿ ದಂಡಯಾತ್ರೆಗೆ ಅರ್ಜಿ ಹಾಕಿದರು. ಮಾರ್ಚ್ 1578 ರಲ್ಲಿ,ಅವರು ಪೋರ್ಚುಗಲ್ಲಿನಿಂದ ಗೋವಾಕ್ಕೆ ಬಂದರು.ಅವರು ಒಂದು ಪೋರ್ಚುಗೀಸ್ ಕಾಲೋನಿಯಲ್ಲಿದ್ದರು.ಆನಂತರ, 1582 ಆಗಸ್ಟ್ ತಿಂಗಳಲ್ಲಿ ಚೀನಾದ ಮಕಾವು ಪ್ರವೇಶಿಸಿದರು. ಕೆಲವೇ ದಿನಗಳಲ್ಲಿ, ಬೀಜಿಂಗ್ ಗೆ ಸಮುದ್ರದ ದಾರಿಯಿಂದ ಪೋರ್ಚುಗೀಸ್ ವಹಿವಾಟು ನಡೆಸಲು ಆಗಮಿಸಿದರು. ಆ ಕಾಲದಲ್ಲಿ, ಚೀನಾ ಕ್ರಿಶ್ಚಿಯನ್ ಮಿಷನರಿ ಚಟುವಟಿಕೆಯು ಸಂಪೂರ್ಣವಾಗಿ ಸ್ಥಳೀಯ ಚೀನೀ ಜನರು,ಕೆಲವು ಕ್ರಿಶ್ಚಿಯನ್ ಧರ್ಮ ಪರಿವರ್ತನೆದಾರರು, ಮತ್ತು ಪೋರ್ಚುಗೀಸ್ ರೀತಿಯಲ್ಲಿ ವಾಸವಿದ್ದ ಮಕಾವು ಜನರಿಗೆ ಸೀಮಿತವಾಗಿತ್ತು. ಯಾವುದೇ ಕ್ರಿಶ್ಚಿಯನ್ ಮಿಷನರಿ ಅಲ್ಲಿ ಕೆಲಸ ಮಾಡಬೇಕಾಗಿದ್ದರೆ, ಚೀನೀ ಭಾಷೆ ಕಲಿತು ಮಾಡಬೇಕಾಗಿತ್ತು.ಮಕಾವುನಲ್ಲಿ ರಿಚ್ಚಿಯವರು ಚೀನೀ ಭಾಷೆ ಮತ್ತು ಕಸ್ಟಮ್ಸ್ ಅಧ್ಯಯನವನ್ನು ಅತೀ ಕಡಿಮೆ ಸಮಯದಲ್ಲಿ ಮುಗಿಸಿದರು.

ರಿಚ್ಚಿಯವರು, ಗಣಿತಜ್ಞ ಮತ್ತು ಭೂಪಟ ತಯಾರಕರಾಗಿದ್ದರು.ಜಪಾನೀಸ್ 1602 ನಕ್ಷೆಯ ಪ್ರತಿಯನ್ನು ಚೀನೀ ಅಕ್ಷರಕ್ಕೆ ಪರಿವರ್ತಿಸಿದರು.1583 ರಲ್ಲಿ, ಗವರ್ನರ್ ಆಹ್ವಾನದ ಮೇರೆಗೆ, ರಿಚ್ಚಿಯವರು ವಾಂಗ್ ಪ್ಯಾನ್ ನಲ್ಲಿ ನೆಲೆಸಿದರು.ಆದರೆ,ಹೊಸ ವೈಸ್ರಾಯ್ ರಿಚ್ಚಿಯವರನ್ನು ಹೊರಹಾಕಿದರು.ಇದು 1584 ರಲ್ಲಿ ವಿಶ್ವದ ಮೊದಲ ಯುರೋಪಿಯನ್ ಶೈಲಿಯ  ಚೀನೀ ನಕ್ಷೆಯಾಯಿತು. ಇದನ್ನು ರಿಚ್ಚಿಯವರು ರಚಿಸಿದರು. ಅವರು ಆ ನಕ್ಷೆ ತಯಾರಿಸಲು, ಅಕ್ಕಿ ಹಾಗೂ ಕಾಗದವನ್ನು ಉಪಯೋಗಿಸಿದ್ದಾರೆ.ಯಾವುದೇ ಯುರೋಪಿಯನ್ ಭಾಷೆಯ ಮೊದಲು, ರಿಚ್ಚಿ ಹಾಗೂ ರುಗ್ಗೀರಿಯವರು,ಒಂದು ಪೋರ್ಚುಗೀಸ್ ಚೀನೀ ನಿಘಂಟನ್ನು ರಚಿಸಿದರು ಎಂದು ಭಾವಿಸಲಾಗಿದೆ. ಆಗಲೇ ಇದ್ದ ಚೀನೀ ಭಾಷೆಯನ್ನು ಚೆನ್ನಾಗಿ ಅಭ್ಯಸಿಸಿದರು. ಅವರು ಚೀನಾ ದೇಶಕ್ಕೆ ಗಣಿತ ಕ್ಷೇತ್ರದಲ್ಲಿ ಬಹಳಷ್ಟು ಕೆಲಸ ಮಾಡಿದ್ದಾರೆ. ಚೀನಾದ ಇತಿಹಾಸದಲ್ಲಿ ಮಥೆಯೋ ರಿಚ್ಚಿಯವರ ಹೆಸರು ಅಚ್ಚಳಿಯದೇ ಉಳಿದಿದೆ.

ವರ್ಗ:ವಿಜ್ಞಾನಿಗಳು
ರಾಷ್ಟ್ರಭಾಷೆ

**ರಾಷ್ಟ್ರಭಾಷೆ** ಅನ್ನುವುದು ಒಂದು ರಾಷ್ಟ್ರವನ್ನು ಪ್ರತಿನಿಧಿಸುವ ಭಾಷೆಯಾಗಿರುತ್ತದೆ. 

## ಭಾರತದಲ್ಲಿ ರಾಷ್ಟ್ರಭಾಷೆ
ಬಹುಭಾಷೆಗಳನ್ನು ಹೊಂದಿರುವ ಭಾರತದಂತಹ ಹಲವಾರು ದೇಶಗಳು ಯಾವುದೇ ರಾಷ್ಟ್ರಭಾಷೆಯನ್ನೂ ಹೊಂದಿಲ್ಲ. ಭಾರತದಲ್ಲಿ ಆಡಳಿತದ ಅನುಕೂಲಕ್ಕಾಗಿ ಪ್ರಮುಖ ಭಾಷೆಗಳನ್ನು "ಆಡಳಿತ ಭಾಷೆ" (official language) ಎಂದು ಮಾಡಿಕೊಳ್ಳಲಾಗಿದೆ. ನಮ್ಮ ದೇಶದ ೨೨ ಭಾಷೆಗಳಿಗೆ ಸಮಾನ ಸ್ಥಾನವನ್ನು ಸಂವಿಧಾನವು ನೀಡಿದ್ದು ೨೨ ಭಾಷೆಗಳೂ ದೇಶದ "ಅಧಿಕೃತ ಆಡಳಿತ ಭಾಷೆಗಳು" (Articles 343 and 345) ಎಂದು ಘೋಷಿಸಲಾಗಿದೆ. ಇದೇ ಆರ್ಟಿಕಲ್‌ನ ಪ್ರಕಾರ ಹಿಂದಿ ಕೂಡಾ ಒಂದು ಅಧಿಕೃತ ಭಾಷೆಯಾಗಿದೆಯೇ ಹೊರತು "ರಾಷ್ಟ್ರಭಾಷೆ" ಅಲ್ಲ. ಭಾರತವು ಒಂದು ಒಕ್ಕೂಟ ವ್ಯವಸ್ಥೆಯಾಗಿದ್ದು ಇಲ್ಲಿನ ಸ್ಥಳೀಯ ಭಾಷೆಗಳೇ ಆಯಾ ರಾಜ್ಯಗಳ ಆಡಳಿತ ಭಾಷೆಗಳಾಗಿವೆ. ಆದಾಗ್ಯೂ ಯಾವುದೇ ರಾಜ್ಯವು ಒಂದಕ್ಕಿಂತ ಹೆಚ್ಚು ಭಾಷೆಗಳನ್ನು ತನ್ನ ಆಡಳಿತದಲ್ಲಿ ಬಳಸಿಕೊಳ್ಳುವ ಅವಕಾಶವನ್ನು ಸಂವಿಧಾನವು ಮಾಡಿ ಕೊಟ್ಟಿದೆ.

## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು
ವರ್ಗ:ಭಾಷೆಗಳು
ಆರ್ಖಿಯಾಪ್ಟೆರಿಕ್ಸ್

ಪ್ರಾಚೀನ ಗ್ರೀಕ್ ಭಾಷೆಯ ಆರ್ಖಿಯೋಸ್ ಮತ್ತು ಪ್ಟೆರಿಕ್ಸ್ ಪದಗಳಿಂದ ರೂಪಿತವಾದ **ಆರ್ಖಿಯಾಪ್ಟೆರಿಕ್ಸ್**.ಹಾಗೆಂದರೆ ಪುರಾತನ ಗರಿ ಅಥವಾ ಪುರಾತನ ರೆಕ್ಕೆ ಎಂದರ್ಥ.
ವಾಸ್ತವವಾಗಿ ಆರ್ಖಿಯಾಪ್ಟೆರಿಕ್ಸ್ ಪಳೆಯುಳಿಕೆಯ ರೂಪದಲ್ಲಿ ಲಭಿಸಿರುವ ಹಕ್ಕಿಯೊಂದರ ಹೆಸರು.ಆರ್ಖಿಯಾಪ್ಟೆರಿಕ್ಸ್ ಖಗ ಸಂಕುಲನದ ಪ್ರಪ್ರಥಮ ಹಕ್ಕಿ.೧೮೬೧ ರಲ್ಲಿ ಜರ್ಮನಿಯಲ್ಲಿ ಲಭಿಸಿದ ಈ ಮೂಲ ಹಕ್ಕಿ ಪಳೆಯುಳಿಕೆ ಆಗಿನಿಂದಲೂ ವಿಶ್ವ ವಿಖ್ಯಾತ.ಚಾರ್ಲ್ಸ್ ಡಾರ್ವಿನ್ ನ ಜೀವ ವಿಕಾಸ ಸಿಧಾಂತ ಕುರಿತು "ದಿ ಒರಿಜಿನ್ ಆಫ್ ಸ್ಪೀಸೀಸ್" ಪ್ರಕಟಗೊಂಡ ಎರಡೇ ವರ್ಶಗಳ ನಂತರ ಲಭಿಸಿ ಆ ಸಿದ್ಧಾಂತಕ್ಕೆ ಮತ್ತೊಂದು ಭದ್ರ ಆಧಾರ ಒದಗಿಸಿದ ಪಳೆಯುಳಿಕೆ ಇದು.
   ಆರ್ಖಿಯಾಪ್ಟೆರಿಕ್ಸ್ ನ ವಿಶೇಷ ಏನೆಂದರೆ ಸರೀಸ್ರುಪಗಳಾದ ಡೈನೋಸಾರ್ಗಳ ಕೆಲವಿ ಲಕ್ಶಣಗಳ ಜೊತೆಗೆ ಆಧುನಿಕ ಹಕ್ಕಿಗಳ ಕೆಲವು ಲಕ್ಶಣಗಳನ್ನು ಮೈಗೋಡಿಸಿಕೊಂಡಿದೆ.ಆರ್ಖಿಯಾಪ್ಟೆರಿಕ್ಸ್ ನ ಬಾಯಲ್ಲಿ ಡೈನೋಸಾರ್ ಗಳಂತೆ ಚೂಪಾದ ದಂತ ಪಂಕ್ತಿಗಳಿವೆ. ಎಲುಬು ಸಹಿತವಾದ ಉದ್ದವಾದ ಬಾಲ ಇದೆ. ಜೊತೆಗೆ ಆಧುನಿಕ ಹಕ್ಕಿಗಳಂತೆ ಪುಕ್ಕ,ಗರಿ,ರೆಕ್ಕೆಗಳಿವೆ ಹಾಗಾಗಿ ಆರ್ಖಿಯಾಪ್ಟೆರಿಕ್ಸ್ ಡೈನೋಸಾರ್ಗಳ ಮತ್ತು ಹಕ್ಕಿಗಳ ನಡುವಣ ಜೀವ ವಿಕಾಸದ  ಕೊಂಡಿಯಂತಿದೆ.ಡೈನೋಸಾರ್ಗಳಿಂದ ಎಂಬುದನ್ನು ಆರ್ಖಿಯಾಪ್ಟೆರಿಕ್ಸ್  ನಿರ್ವಿವಾದಗೊಳಿಸಿದೆ.
 ಆರ್ಖಿಯಾಪ್ಟೆರಿಕ್ಸ್ ಬದುಕಿದ್ದ ಕಾಲ ಈಗ್ಗೆ ಒಂದು ನೂರೈವತ್ತು ದಶಲಕ್ಶ  ವರ್ಷಗಳ ಹಿಂದೆ.ಸಮರ್ಥ ಹಾರಾಟ ಮೈಗೂಡಿದ ಈ ಜೀವಿಯದು ಪುಕ್ಕ ಆವರಿಸಿದ,ಬಿಸಿರಕ್ತದ ಶರೀರ,ಗರಿಗಳಿಂದ ರೂಪಗೊಂಡಿದ್ದ ವಿಶಾಲ ರೆಕ್ಕೆಗಳು ಕೂಡ.
ಒಂದೂವರೆ ಅಡಿ ಉದ್ದ,ಒಂದು ಕಿಲೋ ತೂಕದ ದೇಹ. ಈಗಿನ ಕಾಗೆಗಳ ಗಾತ್ರ.ನೆಲದ ಮೇಲೂ,ಪೊದೆ ಗಿಡ ಗಂಟಿ ಮರಗಳ ಮೇಲೂ ಜೀವನ.ಚಿಕ್ಕ ಪುಟ್ಟ ಪ್ರಾಣಿಗಳನ್ನು ಭೇಟೆಯಾಡಿ ತಿನ್ನುವ ಆಹಾರ ಕ್ರಮ.
 ಇತ್ತೀಚೆಗೆ ಚೀನಾದಲ್ಲಿ ಪತ್ತೆಯಾದ ಮತ್ತೊಂದು ಪ್ರಾಚೀನ ಖಗ ರೂಪಿ ಡೈನೋಸಾರ್ ನ ಪಳೆಯುಳಿಕೆ ಆರ್ಖಿಯಾಪ್ಟೆರಿಕ್ಸ್ ನ ಪ್ರಪ್ರಥಮ ಹಕ್ಕಿ ಎಂಬ ಹೆಗ್ಗಳಿಕೆಯ ಸ್ಥಾನವನ್ನು ಅಲುಗಾಡಿಸಿತ್ತು.
ದುರ್ಗದಹಳ್ಳಿಯ ದೇವರಾಯನ ದುರ್ಗ

ತುಮಕೂರಿನಿಂದ 16 ಕಿ.ಮೀ. ದೂರದಲ್ಲಿದೆ. ತುಮಕೂರಿನಿಂದ 10 ಕಿ.ಮೀ. ದಾಟಿದರೆ, ದೇವರಾಯನದುರ್ಗ ಕಾಡು ಗೋಚರಿಸುತ್ತದೆ.ಈ ಜಾಗ ಒಂದು ದಿನದ ಪ್ರವಾಸಕ್ಕೆ ಯೊಗ್ಯವಾದ ಸ್ಥಳ. ಹತ್ತಿರದಲ್ಲೆ ದುರ್ಗದಹಳ್ಳಿ ಎಂಬ ಹಳ್ಳಿಯಲ್ಲಿ 8 ನೇ ಶತಮಾನದಲ್ಲಿ ಶಂಕರಾಚಾರ್ಯರು ಕಟ್ಟಿರುವ ಸುಂದರವಾದ ದೇವಲಾಯವಿದೆ. ಹಾಗೆ ಸಮಿಪದಲ್ಲಿ "ನಾಯಕನ ಕೆರೆ" ಎಂಬ ಸುಂದರ ಮತ್ತು ಮನೊಹರವಾದ ಕೆರೆ ಇದೆ. ಇಲ್ಲಿನ ಬೆಟ್ಟದ ಮೇಲೆ ಯೋಗ ನರಸಿಂಹ ಮತ್ತು ಭೋಗ ನರಸಿಂಹ ದೇವಾಲಯಗಳಿವೆ,ಹಳೆಯ ಕೋಟೆ,ಸೂರ್ಯಾಸ್ತ ನೊಡಲು ಸುಂದರವಾದ ಜಾಗ ಕೂಡ ಇದೆ.ದೇವರಾಯನದುರ್ಗದ ಸಮೀಪವಿರುವ ನಾಮದ ಚಿಲುಮೆ ಒಂದು ಪ್ರೇಕ್ಷಣೀಯ ಸ್ಥಳವಾಗಿದೆ.ದೇವರಾಯನ ದುರ್ಗದ ಕಾಡಿನಲ್ಲಿ ಚಿರತೆ, ಕಾಡು ಹಂದಿ, ಮುಳ್ಳು ಹಂದಿ, ಜಿಂಕೆ ಮುಂತಾದ ಪ್ರಾಣಿಗಳು ಕಂಡು ಬರುತ್ತವೆ.ಆದರೆ ಇದು ಅಭಯಾರಣ್ಯವಲ್ಲದ್ದರಿಂದ ಕಾಣಲು ಸಿಗುವುದು ಅಪರೂಪ. ಇತ್ತೀಚಿನ ವರದಿ ಪ್ರಕಾರ ದೇವರಾಯನದುರ್ಗದಲ್ಲಿ ಹುಲಿ ಕೂಡ ಪತ್ತೆಯಾಗಿದೆ. ದುರ್ಗದ ಮೇಲೆ ಸರ್ಕಾರದ ಪ್ರವಾಸಿ ಬಂಗಲೆಗಳಿವೆ. ಬೆಟ್ಟದ ತುದಿಯಿಂದ ನಿಂತು ನೋಡಿದರೆ ಸುಮಾರು 15 ಕಿ.ಮೀ. ದೂರದಲ್ಲಿರುವ ಶಿವಗಂಗೆ ಬೆಟ್ಟ ಕಾಣುತ್ತದೆ. ಸುತ್ತಲೂ ಹತ್ತಾರು ಕೆರೆಗಳು ನೀರಿನಿಂದ ತುಂಬಿರುವುದೂ ಸಹ ಗೋಚರಿಸುತ್ತದೆ. ಇಲ್ಲಿನ ನರಸಿಂಹ ದೇವರ ಜಾತ್ರೆಯು ಬಹಳ ಪ್ರಸಿದ್ದ. ಪ್ರತಿ ವರ್ಷವೂ ಇಲ್ಲಿ ನೆಡೆಯುವ ಜಾತ್ರೆಗೆ ಸಾವಿರಾರು ಜನರು ಸೇರುತ್ತಾರೆ. ಹತ್ತಿರದಲ್ಲಿರುವ ದುರ್ಗದ ಹಳ್ಳಿಯಲ್ಲಿರುವ ಶ್ರೀ ವಿದ್ಯಾಶಂಕರ ಸ್ವಾಮಿಯ ದೇವಾಲಯವೂ ಬಹಳ ಸುಂದರವಾಗಿದೆ. ಈ ದೇವಾಲಯವು ನೂರಾರು ವರ್ಷಗಳ ಇತಿಹಾಸವನ್ನು ಹೊಂದಿದೆ

ವರ್ಗ:ತುಮಕೂರು ಜಿಲ್ಲೆ
ಕೋಸಂಬರಿ

**ಕೋಸಂಬರಿ** ಬೇಳೆಕಾಳುಗಳಿಂದ ತಯಾರಿಸಲಾದ ಮತ್ತು ಸಾಸಿವೆಯ ಒಗ್ಗರಣೆ ಕೊಡಲಾದ ಒಂದು ಸ್ಯಾಲಡ್. ಕಡಲೆ ಬೇಳೆ ಮತ್ತು ಹೆಸರು ಬೇಳೆ ಸಾಮಾನ್ಯವಾಗಿ ಬಳಸಲಾದ ಬೇಳೆಕಾಳುಗಳು. ಈ ಸ್ಯಾಲಡ್‍ಗಳನ್ನು ಕೆಲವೊಮ್ಮೆ ಲಘು ಆಹಾರವಾಗಿ ತಿನ್ನಲಾಗುತ್ತದೆ, ಆದರೆ ಸಾಮಾನ್ಯವಾಗಿ ಉಡುಪಿ ಪಾಕಪದ್ಧತಿಯಲ್ಲಿ ಪೂರ್ಣ ವರಸೆಯ ಊಟದ ಭಾಗವಾಗಿ ತಿನ್ನಲಾಗುತ್ತದೆ.
## ಬೇಕಾಗುವ ಸಾಮಾಗ್ರಿಗಳು
* ಕ್ಯಾರೆಟ್ (ತುರಿದ ಕ್ಯಾರೆಟ್)
*ಹೆಸರು ಬೇಳೆ ( ೩ ಗಂಟೆ ಮುಂಚಿತವಾಗಿ ನೀರಿನಲ್ಲಿ ನೆನೆ ಹಾಕಿರಬೇಕು)
* ಸ್ವಲ್ಪ ತುರಿದ ತೆಂಗಿನಕಾಯಿ
* ಸ್ವಲ್ಪ ಕೊತ್ತಂಬರಿ ಸೊಪ್ಪು (ಕತ್ತರಿಸಿದ್ದು)
* ರುಚಿಗೆ ತಕ್ಕ ಉಪ್ಪು
## ಒಗ್ಗರಣೆಗೆ
* ಅಡುಗೆ  ಎಣ್ಣೆ
*  ಚಮಚ ಸಾಸಿವೆ
* ಇಂಗು
*  ಕತ್ತರಿಸಿದ ಹಸಿಮೆಣಸಿನ ಕಾಯಿ
## ತಯಾರಿಸುವ ವಿಧಾನ
*ನೀರಿನಲ್ಲಿ ನೆನೆಹಾಕಿದ ಹೆಸರುಬೇಳೆಯನ್ನು ಅದರ ನೆನೆ ಹಾಕಿದ ವಾಸನೆ ಹೋಗುವವರೆಗೆ ಚೆನ್ನಾಗಿ ತೊಳೆಯಬೇಕು.
* ಅದಕ್ಕೆ ತುರಿದ ಕ್ಯಾರೆಟ್ ಮತ್ತು ಕೊಬ್ಬರಿ ಯನ್ನು ಹಾಕಿ ರುಚಿಗೆ ತಕ್ಕ ಉಪ್ಪು ಹಾಕಿ ಮಿಶ್ರ ಮಾಡಬೇಕು.
*ಈಗ ಬಾಣಲೆಯನ್ನು ಬಿಸಿ ಮಾಡಿ ಸಾಸಿವೆ ಹಾಕಿ ಅದು ಚಟಾಪಟಾ ಶಬ್ದ ಬರುವಾಗ ಹಸಿಮೆಣಸಿನ ಕಾಯಿ ಮತ್ತು ಚಿಟಿಕೆಯಷ್ಟು ಇಂಗು ಸೇರಿಸಿ ೧-೨ ನಿಮಿಷ ಬಿಸಿ ಮಾಡಿ, ಅದನ್ನು ಕೊತ್ತಂಬರಿ ಸೊಪ್ಪಿನ ಮಿಶ್ರಣದ ಜೊತೆ ಸೇರಿಸಿದರೆ, ಕೋಸಂಬರಿ ರೆಡಿ.
## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಚಾರ್ಮಿನಾರ್ ಎಕ್ಸ್ಪ್ರೆಸ್

**ಚಾರ್ಮಿನಾರ್ ಎಕ್ಸ್‍ಪ್ರೆಸ್** ಮೆಟ್ರೋಪಾಲಿಟನ್ ನಗರಗಳಾದ, ಚೆನೈ ಮತ್ತು ಹೈದರಾಬಾದ್ ನಡುವೆ ಅತ್ಯಂತ ಜನಪ್ರಿಯ ರೈಲು.

## ರೈಲಿನ ವೇಳಾಪಟ್ಟಿ 
ಚಾರ್ಮಿನಾರ್ 24 ಕೋಚ್‍ಗಳನ್ನು ಹೊಂದಿರುವ (SCR ನ ಮೊದಲ 24 Coacher), SCR ನ ಅತ್ಯಂತ ಪ್ರತಿಷ್ಠಿತ ರೈಲುಗಳಲ್ಲಿ ಒಂದಾಗಿದೆ. ರೈಲು ಸಂಖ್ಯೆ 12759 ಹೈದರಾಬಾದ್‍ಗೆ ಚೆನೈನಿಂದ ಚಲಿಸುತ್ತದೆ. ಇದು 18.10 ಗಂಟೆಗಳಿಗೆ ಚೆನೈ ಸೆಂಟ್ರಲ್‍ನಿಂದ ಹೊರಟು ಮರುದಿನ ೦೮.೦೦ ಗಂಟೆಗಳಿಗೆ ಹೈದರಾಬಾದ್ ಡೆಕ್ಕನ್ (ಎಚ್ ವೈ ಬಿ ) ತಲುಪುತ್ತದೆ ಮತ್ತು ನಡುವೆ 15 ನಿಲುಗಡೆಗಳನ್ನು ಹೊಂದಿರುತ್ತದೆ. ರೈಲು ಸಂಖ್ಯೆ 12760 ಚೆನೈ ಗೆ ಹೈದರಾಬಾದ್ ನಿಂದ ಚಲಿಸುತ್ತದೆ. ಇದು 18.30 ಗಂಟೆಗಳಿಗೆ  ಹೈದರಾಬಾದ್ ಡೆಕ್ಕನ್ (ಹೈಬ್ರಿ) ನಿಂದ ಹೊರಡಲಿದ್ದು ಮರುದಿನ 08.15 ಗಂಟೆಗಳಲ್ಲಿ  ಚೆನೈ ಸೆಂಟ್ರಲ್ (ಎಂ ಏ ಎಸ್) ಆಗಮಿಸುತ್ತದೆ.

## ಲೊಕೊ ಲಿಂಕ್ಸ್ ಮತ್ತು ಬೋಗಿ  ಸಂಯೋಜನೆ 
ರೈಲು 24  ಬೋಗಿಗಳನ್ನು ಹೊಂದಿದೆ. ಇದು ಒಂದು 1AC / 2AC ಕಾಂಬೊ, ಎರಡು 2AC, ಎರಡು 3AC, 14 ಸ್ಲೀಪರ್, 3 ಸಾಮಾನ್ಯ ಮತ್ತು 2 ಎಸ್ಎಲ್ಆರ್ ಬೋಗಿಗಳನ್ನು ಹೊಂದಿದೆ. ಆದ್ದರಿಂದಲೆ 24 ಬೋಗಿಗಳು ರೈಲನ್ನು  ರೂಪಿಸಿವೆ. ಚಾರ್ಮಿನಾರ್ ಎಕ್ಸ್‍ಪ್ರೆಸ್ ಸಾಮಾನ್ಯ ಲಿಂಕ್ ಒಂದು LGD WAP4 / WAP7 ಆಗಿದೆ. ಇದಲ್ಲದೆ ಚಾರ್ಮಿನಾರ್ ಎಕ್ಸ್‍ಪ್ರೆಸ್ ಸಿಬಿಸಿ (ಕೇಂದ್ರ ಬಫರ್ ಜೋಡಣೆ) ಹೊಂದಿರುವ ದೇಶದ ಜಿಪಿಎಸ್ ವ್ಯವಸ್ಥೆಯನ್ನು ಅಳವಡಿಸಿಕೊಂಡಿರುವ ರೇಕ್‍ಗಳನ್ನು ಹೊಂದಿರುವ ಕೆಲವು ರೈಲುಗಳಲ್ಲಿ ಒಂದಾಗಿದೆ. ಇದು ಒಂದು ಸಿಬಿಸಿ ಆಗಲು. ಮತ್ತು SCR ನ 24 ಬೋಗಿಗಳನ್ನು ಹೊಂದಿರುವ  ಮೊದಲ ರೈಲು ಆಗಿದೆ.

## ಪ್ರಸ್ತುತತೆ 
ಚಾರ್ಮಿನಾರ್, ಹೈದರಾಬಾದ್‍ನ ಒಂದು ಐತಿಹಾಸಿಕ ಸ್ಮಾರಕವಾಗಿದೆ 15 ನೇ ಶತಮಾನದಲ್ಲಿ ಹೈದರಾಬಾದ್ ಅನ್ನು ಕಾಡುತ್ತಿದ್ದ ಸಾಂಕ್ರಾಮಿಕ ಪ್ಲೇಗ್ ರೋಗದ ವಿರುದ್ಧದ ಗೆಲುವನ್ನು  ಗುರುತಿಸಲು ನಿರ್ಮಿಸಿದ ಒಂದು ಸ್ಮಾರಕವಾಗಿದೆ  ನಂತರ ಈ ರೈಲಿಗೆ ಇದರ ಹೆಸರನ್ನೇ ಇಡಲಾಗಿದೆ. "ಚಾರ್ ಮಿನಾರ್" ಎಂದರೆ ಸ್ಮಾರಕದ  ನಾಲ್ಕು  ಸ್ತಂಭ ಗೋಪುರಗಳನ್ನು ಸೂಚಿಸುತ್ತದೆ.

## ಕ್ರಮಿಸುವ ದೂರ 
ಚಾರ್ಮಿನಾರ್ ಎಕ್ಸ್ಪ್ರೆಸ್ 790 ಕಿಲೋಮೀಟರ್ಗಳನ್ನು ಕ್ರಮಿಸುತ್ತದೆ

## ಉಲ್ಲೇಖಗಳು
ವರ್ಗ:ಸಾರಿಗೆ
ವರ್ಗ:ರೈಲುಗಳು
ಹೀಮೊಫಿಲಿಯ

**ಹಿಮೊಫಿಲಿಯಾ** ರಕ್ತಕ್ಕೆ ಸಂಬಂಧಿಸಿದ ಒಂದು ಅನುವಂಶಿಕ ಕಾಯಿಲೆಯಾಗಿದ್ದು, ರಕ್ತಸ್ರಾವ ಆದಾಗ ರಕ್ತವು ಹೆಪ್ಪುಗಟ್ಟುವ ಗುಣವನ್ನು ಕಳೆದುಕೊಳ್ಳುತ್ತದೆ. ಅಂದರೆ, ರಕ್ತದಲ್ಲಿ ಹೆಪ್ಪುಗಟ್ಟುವ ಧಾತುಗಳು ಅಗತ್ಯಕ್ಕಿಂತ ಕಡಿಮೆ ಪ್ರಮಾಣದಲ್ಲಿ ಉತ್ಪತ್ತಿಯಾಗುತ್ತವೆ. ಕನ್ನಡದಲ್ಲಿ ಈ ರೋಗಕ್ಕೆ *ಕುಸುಮ ರೋಗ* ಎಂಬ ಸುಂದರವಾದ ಹೆಸರು ಇದೆ !

***ಹಿಮೋಫಿಲಿಯಾದ ವಿಧಗಳು**
#**ಹಿಮೋಫೀಲಿಯಾ ಎ** ಅಥವಾ ಶಾಸ್ತ್ರೀಯ ಹಿಮೋಫಿಲಿಯಾ - 
ಟೈಪ್ ಎ ಹಿಮೋಫಿಲಿಯಾ, 80% ಹಿಮೋಫಿಲಿಯಾ ಜನರಲ್ಲಿ ಹೊಂದಿದ್ದೆ. 
ಅಂಶ VIII ಕೊರತೆ ಸಾಮಾನ್ಯವಾಗಿ ಪುರುಷರಲ್ಲಿ ಕಂಡುಬರುತ್ತದೆ.

#**ಹಿಮೋಫೀಲಿಯಾ ಬಿ** - ಟೈಪ್ ಬ ಹಿಮೋಫಿಲಿಯಾ,
೨0% ಹಿಮೋಫಿಲಿಯಾ ಜನರಲ್ಲಿ ಹೊಂದಿದ್ದೆ. 
ಅಂಶ IX ಕೊರತೆ ಸಾಮಾನ್ಯವಾಗಿ ಪುರುಷರಲ್ಲಿ ಕಂಡುಬರುತ್ತದೆ.ಹಿಮೋಫಿಲಿಯಾ ಬಿ ಕಾಯಿಲೆಯನ್ನು "ಕ್ರಿಸ್ಮಸ್ ರೋಗ" 
ಎಂದು ಮೊದಲ 1952 ರಲ್ಲಿ ಗುರುತಿಸಲಾಯಿತು.

#**ಹಿಮೋಫೀಲಿಯಾ ಸಿ** -
ಈ ವ್ಯಕ್ತಿಗೆ ಸಾಮಾನ್ಯವಾಗಿ ಕಡಿಮೆ ಅಥವಾ ಸಂಪೂರ್ಣವಾಗಿ 11 ಫ್ಯಾಕ್ಟರ್ ಕಾಣೆಯಾಗಿದೆ.
ಇದು ಗಂಡು ಮತ್ತು ಹೆಣ್ಣು ಎರಡೂ ತೋರಿಸುತ್ತಿರುವ  ಫ್ಯಾಕ್ಟರ್ವಾಗಿದೆ.

ವರ್ಗ:ರಕ್ತದ ಕಾಯಿಲೆಗಳು
ಕೀಟಗಳ ನಿರ್ವಹಣೆ ನೈಸರ್ಗಿಕ ವಿಧಗಳು

**ಬೇವಿನ ಸಿಂಪಡಣೆ:**
ಬೇವಿನ ಮರದ ವಿವಿಧ ಉತ್ಪನ್ನಗಳಿಂದ ಸುರಕ್ಷಿತವೂ ಆದ ಸ್ವಾಭಾವಿಕ ಕೀಟನಾಶಕಗಳನ್ನು ತಯಾರಿಸಬಹುದು.ಬೇವನ್ನು ಸೊಳ್ಳೆಯೂ ಸೇರಿದಂದೆ ಬಹುತೇಕ ಎಲ್ಲಾ ರೀತಿಯ ಕೀಟಗಳ ಮೇಲೂ ಪ್ರಯೋಗಿಸಬಹುದು.ಕೆಲ ಸಮಯಡ್ಡ  ಫಲಿತಾಂಶ ಸಿಕ್ಕಲಿಲ್ಲ ಕೆಲ ವಾರಗಳೇ ಬೇಕಾಗಬಹುದು. ಏಕೆಂದರೆ ಕೆಲ ಕೀಟಗಳಲ್ಲಿ ಬೇವು ಅವುಗಳ ಸಚಿತಾನೋತ್ಪತ್ತಿಯ ಚಕ್ರವನ್ನು ನಾಶಪಡಿಸುತ್ತದೆ.ಕೀಟನಾಶಕವಾಗಿ ಬಳಸಲು ಬೇವು ತುಂಬಾ ಸೂಕ್ತ ಏಕೆಂದರೆ ಇದು ಮನುಷ್ಯರಿಗೆ ಸುರಕ್ಷಿತ,ಅನೇಕ ಮಿತ್ರ ಕೀಟಗಳ ಮೇಲ ವಿಷೇಷವಾಗಿ ಪೀಡೆ ಭಕ್ಷಕಗಳ ಮೇಲೆ ತೀವ್ರ ಪರಿಣಾಮ ಉಂಟುಮಾಡುವುದಿಲ್ಲ.ಕೆಲ ಸನ್ನಿವೇಷಗಳಲ್ಲಿ ಉಪಕಾರಿ ಎರೆಹುಳಗಳ ಸಂಖ್ಯೆಯನ್ನು ಇದು ವ್ರುದ್ದಿಸಬಹುದು.

ಬೆಳ್ಳುಳ್ಳಿ ಹಸಿಮೆಣಸಿನಕಾಯಿ ಸಿಂಪಡಣೆ:
ಮೂರು ಗಡ್ಡೆಬೆಳ್ಳುಳ್ಳಿಯನಙು ತಗೆದು ಸಿಪ್ಪೆ ಸುಲೆದು ಒಂದು ದೊಡ್ಡ ಹಿಡಿ ಹಸಿಮೆಣಸಿನಕಾಯಿ ಕಾಯಿ ಜೊತೆ ಬೆರೆಸಿ.ಒಂದು ಮಡಕೆಯಲ್ಲಿ ಹಾಕಿ ಕುದಿಸಿ.೫೦೧ ಸೋಪಿನ ಬಿಲ್ಲೆಯ ಕಾಲುಭಾಗವನ್ನು ಇದಕ್ಕೆ ಸೇರಿಸಿ ಒಂದೇ ಸಮ ಚನ್ನಾಗಿ ಕಲಕಿ.ಒಂದು ದಿನ ಹಾಗೆ ಬಿಡಿ.ಇದನ್ನು ಸೋಸಿಕೊಂೆಉ ಪ್ರತಿ ಸಿಂಪಡಣಿಕೆ ಎರಡು ಕೊಡದಂತೆ ಬಳಸಿ.ಬೆ
ಬೆಳ್ಳುಳ್ಳಿ  ಒಂದು ಕೀಟನಾಷಕ ಶಿಲೀಂದ್ರ ನಾಷಕ.ಸೊಪ್ಪನ್ನು ಬಳಸುವುದರಿಂದ ಸಿಂಪಡಣೆ ಸಸ್ಯಗಳಿಗೆ ಹತ್ತಿಕೊಳ್ಲಲು ಸಹಾಯ ಆಗುತ್ತದೆ.

ಪಪಾಯ ಸಿಂಪಡಣೆ:
ಒಂದು ಕೇಜಿ ಪಪಾಯ ಎಲೆ ಸಂಗ್ರಹಿಸಿ ಕೊಳ್ಳಿ.ಅದನ್ನು ಸಣ್ಣದಾಗಿ ತುಂಡರಿಸಿ ಜಜ್ಜಿ ಒಂದು ಲೀಟರ್ ನೀರಿಗೆ ಹಾಕಿ ಇಡಿ.ಮತ್ತೆ ಹಿಂಡಿ ರಸ ತೆಗೆದು ಅದಕ್ಕೆ ಪುನಹ ನಾಲ್ಕು ಲೀಟರ್ ನೀರು ಹಾಕಿ.ಕಾಲು ಭಾಗ ೫೦೧ ಸೋಪಿನ ಬಿಲ್ಲೆ ಕರಗಿಸಿ ಕೀಟ ಭಾದಿತ ಗಿಡಗಳಿಗೆ ಸಿಂಪಡಣೆ ಮಾಡಿ.

ಅಡಿಕೆ ರಸ ಸಿಂಪಡಣೆ:
ದೊಡ್ಡ ಬಸವನ ಹುಳ ಮತ್ತು ಇತರ ಬಗೆಯ ಬಸವನ ಹುಳುಗಳಿಗೆ ಅಡಿಕೆ ರಸ ಅತ್ಯಂತ ಪರಿಣಾಮಕಾರಿ ವಿಷ ಎಂಬುದು ಸಾಭೀತಾಗಿದೆ. ಅಡಿಕೆ ರಸ ತೆಗೆದು ಒಂದು ಬಕೇಟಿನಲ್ಲಿ ಹಾಕಿ ಅದಕ್ಕೆ ನೀರು ಬೆರೆಸಿ ಬಸವನಹುಳುಗಳಿಗೆ ಹೊಡೆಯಿರಿ.ಈ ಸಿಂಪಡಣೆಯನ್ನು ಅಡಿಕೆ ಸುಣ್ಣದ ಪುಡಿ ಅಥವಾ ಎರಡನ್ನೂ ಬಳಸಿ ತಯಾರಿಸಬಹುದು.ಇದನ್ನು ನಿಮ್ಮ ತರಕಾರಿ ತೋಟದ ಸುತ್ತಲೂ ಇದನ್ನು ಹೊಡೆಯಬಹುದು.

ಸೋಪಿನ ಸಿಂಪಡಣೆ:
ಇದು ಸೀಗಡಿ, ರಸಿರುಳ,ಸಣ್ಣ ಕ್ವಾರೆ ಹುಳ ಮತ್ತು ಇತರ ಎಲೆ ತಿನ್ನುವ ಕೀಟಗಳಿಗೆ ಪರಿಣಾಮಕಾರಿ.ಈ ಸಿಂಪಡಣೆ ತಯಾರಿಸಲು ಒಂದು ಲೀಟರ್ ನೀರಿಗೆ ಒಂದು ದೊಡ್ಡ ಚಮಚ ಸೋಪಿನ ಪುಡಿ ಅಥವಾ ಸೋಪಿನ ಬಿಲ್ಲೆ ಬೇಕು.ಇದನ್ನು ಕೇವಲ ಕೀಟಗಳ ಮೇಲೆ ಅಥವಾ ಘಾಸಿಯಾದ ಸಸ್ಯಗಳ ಮೇಲೆ ಸಿಂಪಡಣೆ ಮಾಡಿ. ಪಾತ್ರೆ ತೊಳೆದು ಅಥವಾ ಬಟ್ಟೆ ವಗೆದು ಉಳಿದ ಸೋಪು ನೀರನ್ನು ಕೂಡ ಕೀಟನಾಶಕ ಸಿಂಪಡಣೆ ಆಗಿ ಬಳಸಬಹುದು.
ಈಥೈಲ್ ಆಲ್ಕೋಹಾಲ್

## ಈಥೈಲ್ ಆಲ್ಕೋಹಾಲ್
ಈಥೈಲ್ ಆಲ್ಕೋಹಾಲನ್ನು  ಆಲ್ಕೊಹಾಲ್ಯುಕ್ತ ಪಾನೀಯಗಳಲ್ಲಿ ನಾವು ಕಾಣಬಹುದು, ಸಕ್ಕರೆಯ ಹುದುಗುವಿಕೆಯಿಂದ ಇದರ ನಿರ್ಮಾಣವಾಗುತ್ತದೆ.ಇದು ಬಣ್ಣರಹಿತ ಹಾಗು ಆವಿಯಾಗುವ ದ್ರವ.ಇದರ ಕಡಿಮೆ ಕರಗುವ ಬಿಂದುವಿನ ಶಕ್ತಿಯ ಕಾರಣ ಇದನ್ನು ಪಾದರಸ ಥರ್ಮಾಮೀಟರಲ್ಲಿ ಬಳಸುತ್ತಾರೆ.
ರಚನಾ ಸೂತ್ರ ಹೀಗಿದೆ ಎರಡು ಕಾರ್ಬನ್ ಪರಮಾಣು ಏಕೈಕ ಬಾಂಡ್ ಗೆ ಲಗತ್ತಿಸಲಾಗಿದ ಹಾಗು OH ಇದರ ಕ್ರಿಯಾತ್ಮಕ ಗುಂಪು. ಇದನ್ನು ಮೊದಲನೆಯದಾಗಿ ಜಸ್ಟಸ್ ಲೈಬಿಗ್ ೧೮೩೪ರಲ್ಲಿ ಈಥೈಲ್ ಎಂಬ ಹೆಸರಿಟ್ಟರು.
### ಉಪಯೋಗಗಳು
# ಇದನ್ನು ನಂಜುನಿರೋಧಕ ಔಷಧಿ,ಕೈ ಸ್ವಚ್ಛಗೊಳಿಸುವ ಪದಾರ್ಥಗಳಲ್ಲಿ ಮಿಶ್ರಿಸುತ್ತಾರೆ.
#ಇದು ಮೆಥನಾಲ್ ವಿಷಪ್ರಾಶನಕ್ಕೆ  ಪ್ರತ್ಯೌಷಧ.
#ಇದು ಔಷಧೀಯ ದ್ರಾವಕ.
#ಎಂಜಿನ್ ಇಂಧನಳಲ್ಲಿ ಮತ್ತು ರಾಕೆಟ್ ಇಂಧನಗಳಲ್ಲಿ ಬಳಸುತ್ತಾರೆ.
#ಇಂಧನ ಕೋಶಗಳಲ್ಲಿ ಬಳಸುತ್ತಾರೆ.
### ಪ್ರತಿಕೂಲ ಪರಿಣಾಮಗಳು
#ಸಮತೋಲನ ನಷ್ಟ:ವ್ಯಕ್ತಿಯು ಮದ್ಯಪಾನವನ್ನು ಸೇವಿಸಿದಾಗ ಅದು ಮೆದುಳಿನಲ್ಲಿ ಸಂಕೇತಗಳನ್ನು ಕಳಿಸುವ ಸಾಮರ್ಥ್ಯವನ್ನು ಕಡಿಮೆಮಾಡುತ್ತದೆ ಇದರಿಂದಾಗಿ ದೇಹದ ನಿಯಂತ್ರಣ ಶಕ್ತಿ, ಯೋಚನ ಶಕ್ತಿ ಕಡಿಮೆಯಾಗುತ್ತದೆ.
#ಜಠರಗರುಳಿನ ಕಾಯಿಲೆಗಳು:ಆಲ್ಕೊಹಾಲ್ ಗ್ಯಾಸ್ಟ್ರಿಕ್ ರಸ ಉತ್ಪಾದನೆಯನ್ನು ಪ್ರಚೋದಿಸುತ್ತದೆ,ಮದ್ಯಪಾನವನ್ನು ಬರೀ ಹೊಟ್ಟೆಯಲ್ಲಿ ಸೇವಿಸಬಾರದು, ಸೇವಿಸಿದರೆ ಆಂತರಿಕ ರಕ್ತಸ್ರಾವ ಉಂಟಾಗುತ್ತದೆ.
#ಅಲ್ಪಾವಧಿಯ ವಿಷಕಾರಿ ಅಲರ್ಜಿ ತರಹದ ಪ್ರತಿಕ್ರಿಯೆಗಳು:ಎಥನಾಲ್- ಹೊಂದಿರುವ ಪಾನೀಯಗಳ ಚರ್ಮದ ಉಗುಳುವಿಕೆ ಕಾರಣವಾಗಬಹುದು.
#ಕ್ಯಾನ್ಸರ್:ಕ್ಯಾನ್ಸರ್ಕಾರಕ ಗುಣವಿದೆ.
ಮದ್ಯಪಾನವನ್ನು ಅತಿಯಾಗಿ ಸೇವಿಸುವುದರಿಂದ ಮೆದುಳಿನ ಮತ್ತು ಇತರ ಅಂಗಗಳ ಶಾಶ್ವತ ಹಾನಿಯನ್ನು ಮಾಡುತ್ತದೆ ಇದರ ದುರಾಸಕ್ತಿ ಒಳ್ಳೆಯದಲ್ಲ.ಆದರೆ ಕುಡಿತ ತ್ಯಜಿಸಿದರೆ ಅದರಲ್ಲಿ ಆಗುವ ಆತಂಕಗಳು ಸ್ವನಿಯಂತ್ರಿತ ಅಪಸಾಮಾನ್ಯ, ರೋಗಗ್ರಸ್ತವಾಗುವಿಕೆಗಳು, ಮತ್ತು ಭ್ರಮೆಗಳು ಕಾರಣವಾಗಬಹುದು.
### ಭೌತಿಕ ಗುಣಗಳು
#ಇದು ಬಣ್ಣರಹಿತವಾದ ದ್ರವ್ಯ,ಇದು ಹೊಗೆರಹಿತ,ಸಾಮಾನ್ಯ ಬೆಳಕಿನಲ್ಲಿ ಯಾವಾಗಲೂ ಗೋಚರಿಸುವುದಿಲ್ಲ.ಎಥನಾಲ್ ನೀರಿಗಿಂತ ಸ್ವಲ್ಪ ಹೆಚ್ಚಾಗಿ ವಕ್ರೀಕಾರಕ.
#ಎಥನಾಲ್ ಒಂದು ಬಹುಮುಖ ದ್ರಾವಕ,ನೀರು ಮತ್ತು ಅನೇಕ ಜೈವಿಕ ದ್ರಾವಕಗಳು ಜೊತೆ ಮಿಶ್ರಣವಾಗುತ್ತದೆ.ಸುಮಾರು ೨೬ °C ಗೆ ಬಿಸಿ ಬೆಂಕಿ ಹಿಡಿಯುತ್ತದೆ.
#ಎಥನಾಲಿನ ಹೈಡ್ರಾಕ್ಸಿಲ್ ಗುಂಪು ಜಲಜನಕ ಬಾಂಡ್ ನಲ್ಲಿ ಭಾಗವಹಿಸಲು ಸಾಧ್ಯವಾಗುತ್ತದೆ.
#ಎಥನಾಲಿನ್ನು ಸ್ವಲ್ಪವಾದರು ನೀರಿನಲ್ಲಿ ಮಿಶ್ರಿತವಾದರೆ ನೀರಿನ ಮೇಲ್ಮೈ ಒತ್ತಡವನ್ನು ಕಡಿಮೆ ಮಾಡುತ್ತದೆ.
# ಇದು ೧೧೭.೩°Cರಲ್ಲಿ ಕರಗುತ್ತದೆ,  ೭೮.೫°Cರಲ್ಲಿ ಕುದಿಯುತ್ತದೆ.
http://www.infoplease.com/encyclopedia/science/ethanol-properties.html

## ಉಲ್ಲೇಖಗಳು

ವರ್ಗ:ರಸಾಯನಶಾಸ್ತ್ರ
ವರ್ಗ:ಪಾನೀಯಗಳು
ಕಾಯಿಧೂಪ

**ಕಾಯಿಧೂಪ** ಪಶ್ಚಿಮ ಘಟ್ಟಗಳ 5000' ಎತ್ತರದಲ್ಲಿನ ದಟ್ಟವಾದ ಕಾಡುಗಳಲ್ಲಿ ಸ್ವಾಭಾವಿಕವಾಗಿ ಬೆಳೆಯುವ ಮರ. ಇಂಗ್ಲಿಷಿನಲ್ಲಿ ಇದರ ಹೆಸರು ಬ್ಲಾಕ್ ಡಮ್ಮಾರ್ ಟ್ರೀ.
## ವೈಜ್ಞಾನಿಕ ವರ್ಗೀಕರಣ
ಕೆನೇರಿಯಮ್ ಸ್ಟ್ರಿಕ್ಟಮ್ ಎಂಬ ಶಾಸ್ತ್ರೀಯ ಹೆಸರುಳ್ಳ ದೊಡ್ಡಗಾತ್ರದ ಚೆಲುವಾದ ಮರ. ಬರ್ಸೆರೇಸೀ ಕುಟುಂಬಕ್ಕೆ ಸೇರಿದೆ.  ಮಂಡಧೂಪ ಇದರ ಪರ್ಯಾಯ ನಾಮ.
## ಲಕ್ಷಣಗಳು
ಇದರ ಕಾಂಡ ನೇರ. ಬಣ್ಣ ಬಿಳಿ. ಎಲೆಗಳು ಸಂಯುಕ್ತಮಾದರಿಯವು; ಜೋಡಣೆ ಪರ್ಯಾಯ ಮಾದರಿಯದು. ಎಲೆಗಳು ಎಳೆಯವಾಗಿದ್ದಾಗ ಅಚ್ಚಹಳದಿ ಬಣ್ಣದವಾಗಿದ್ದು ಬರಬರುತ್ತ ಕೆಂಪು ಬಣ್ಣಕ್ಕೆ ತಿರುಗುತ್ತವೆ. ಹೂಗಳು ಭಿನ್ನಲಿಂಗಿಗಳು ಅಥವಾ ದ್ವಿಲಿಂಗಿಗಳು ; ಎಲೆಗಳ ಕಂಕುಳಲ್ಲೋ ಇಲ್ಲವೆ ರೆಂಬೆಗಳ ತುದಿಯಲ್ಲೋ ಇರುವ ಸಂಕೀರ್ಣಮಾದರಿಯ ಹೂಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಪುಷ್ಪಪತ್ರಗಳು 3, ದಳಗಳು 3, ಕೇಸರುಗಳು 6. ಅಂಡಾಶಯ ಉಚ್ಚಸ್ಥಾನದ್ದು. ಫಲ ಅಷ್ಟಿಫಲ ಮಾದರಿಯದು.
## ಉಪಯೋಗಗಳು
ಕಾಯಿಧೂಪದ ಕಾಂಡದಿಂದ ಒಂದು ಬಗೆಯ  ಹೊಳೆಯುವ ಕಪ್ಪುಬಣ್ಣದ ರಾಳ ಒಸರುತ್ತದೆ. ಇದನ್ನು ಮೆರುಗೆಣ್ಣೆ, ಸೀಸೆಗಳ ಮುಚ್ಚಳವನ್ನು ಬಂಧಿಸುವ ಅರಗು ಮುಂತಾದವುಗಳ ತಯಾರಿಕೆಯಲ್ಲೂ ದೋಣಿಗಳ ಹಲಗೆಗಳ ಸಂದನ್ನು ನೀರು ಸೋರದಂತೆ ಮುಚ್ಚಲೂ ಉಪಯೋಗಿಸುತ್ತಾರೆ. ಕಾಂಡದ ಮೇಲೆ ಚಾಕುವಿನಿಂದ ಗಾಯಮಾಡಿ, ಮರದ ಬುಡದ ಸುತ್ತ ಬೆಂಕಿಯಿಡುತ್ತಾರೆ. ಇದರಿಂದ ತೊಗಟೆ ಮತ್ತು ಹೊರಪದರ ಸುಟ್ಟುಹೋಗಿ ಸುಮಾರು 2 ವರ್ಷಗಳ ಅನಂತರ ಗಾಯಮಾಡಿದ ಸ್ಥಳದಿಂದ ರಾಳ ಒಸರಲಾರಂಭಿಸುತ್ತದೆ. ಪ್ರತಿವರ್ಷವೂ ಸುಮಾರು 6 ತಿಂಗಳು ಕಾಲ ಈ ರಾಳ ಹೊರಬರುತ್ತದೆ. ಒಂದು ಮರದಿಂದ 10 ವರ್ಷಕಾಲ ರಾಳವನ್ನು ಪಡೆಯಬಹುದು. ಗಾಳಿಯ ಸಂಪರ್ಕಕ್ಕೆ ಬಂದ ಒಡನೆ ಇದು ಅರೆಪಾರದರ್ಶಕವಾದ ಹೊಳೆಯುವ ಕಪ್ಪುಬಣ್ಣದ ಗಾಜಿನಂಥ ಗಟ್ಟಿವಸ್ತುವಾಗುತ್ತದೆ. ಕಾಯಿಧೂಪದ ಚೌಬೀನೆ ಸಾಧಾರಣ ಗಟ್ಟಿಯಾದುದೂ ಭಾರವಾದುದೂ ಆಗಿದೆ. ಇದರ ಬಣ್ಣ ಹೊಳೆಯುವ ಬೂದಿ ಮಿಶ್ರಿತ ಬಿಳುಪು, ಕೊಯ್ಯಲು ಸುಲಭ. ಆದರೆ ಹೆಚ್ಚು ಬಾಳಿಕೆ ಬರುವುದಿಲ್ಲ. ಇದನ್ನು ಬೆಂಕಿಪೆಟ್ಟಿಗೆ, ಹಲಗೆಗಳು, ಪ್ಲೈವುಡ್ ಮುಂತಾದವನ್ನು ಮಾಡಲು ಬಳಸುತ್ತಾರೆ.
## ಉಲ್ಲೇಖಗಳು
## ಹೆಚ್ಚಿನ ಓದು
*Karthikeyan, V., and Samuel S. Gnanamanickam. "Seedling mortality in two vulnerable tree species in the sacred groves of Western Ghats, South India." Current Science 88.3 (2005): 350.
*Mohan, V. R., et al. "Ethnomedicinal Plants of the Tirunelveli District, Tamil Nadu, India." Ethnobotanical leaflets 12 (2008): 79-95.
ಸೆಸಿಲ್

ಸೆಸಿಲ್, ಭಾರತದ ಗಿರಿಧಾಮ ಶಿಮ್ಲಾದಲ್ಲಿನ ಒಂದು ಐತಿಹಾಸಿಕ ಐಷಾರಾಮಿ ಹೋಟೆಲ್ ಆಗಿದೆ. ಇದು ಬ್ರಿಟಿಷರಿಂದ 1884 ರಲ್ಲಿ ಸ್ಥಾಪಿಸಲಾಯಿತು. ಇದರ ವಿಳಾಸ ಚೌರ ಮೈದಾನ್ ನಲ್ಲಿ. ಇದನ್ನು ಇದರ ಅಂದಿನ ನೌಕರರಲ್ಲಿ ಒಬ್ಬರಾದ ಮೋಹನ್ ಸಿಂಗ್ ಒಬೆರಾಯ್ ಖರೀದಿಸಿದರು ಮತ್ತು ನಂತರದ ದಿನಗಳಲ್ಲಿ ಅವರು ಒಬೆರಾಯ್ ಹೋಟೆಲ್ ಗುಂಪು ಸಂಸ್ಥಾಪಕರಾದರು ಮತ್ತು ಪ್ರಸ್ತುತ ಇದರ ಕಾರ್ಯ ನಿರ್ವಹಣೆ ಇದೆ ಗುಂಪು ನೋಡಿಕೊಳ್ಳುತ್ತಿದೆ. 

## ಇತಿಹಾಸ 
ಸೆಸಿಲ್ ಒಂದು ಅಂತಸ್ತಿನ ಮನೆಯಾಗಿ , ಅದರ ಪ್ರಸಿದ್ಧ ವಾಸಿ- ರುಡ್ಯಾರ್ಡ್ ಕಿಪ್ಲಿಂಗ್ ಜೊತೆ ತೆನ್ದ್ರಿಲ್  ಕಾಟೇಜ್ ಎಂದು 1883 ರಲ್ಲಿ ಸಾಕಷ್ಟು ಆಧುನಿಕ ಆರಂಭಿಸಿತು. ಇದು ರುಡ್ಯಾರ್ಡ್ ಕಿಪ್ಲಿಂಗ್ ಅವರು ಶಿಮ್ಲಾ ಸ್ಫೂರ್ತಿ "ಹಿಲ್ಸ್ ನಿಂದ ಸರಳ ಕಥೆಗಳು", ಸೇರಿದಂತೆ ಅವರ ಕಾದಂಬರಿಗಳು, ಬರೆದಿರುವಂತಹ ಮನೆ ಸೇರುತ್ತಿದ್ದರು ಹೇಳಲಾಗುತ್ತದೆ.

ಹಲವಾರು ಮಾಲೀಕರ ನಂತರ ಸೆಸಿಲ್ ಅನ್ನು ಜಾನ್ ಫಾಲೆತ್ತಿ ಅವರು ನಡೆಸುತ್ತಿದ್ದಾಗ ಮೋಹನ್ ಸಿಂಗ್ ಒಬೆರಾಯ್, 1922ರಲ್ಲಿ  ಶಿಮ್ಲಾಗೆ ಆಗಮಿಸಿದರು. ಹೀಗೆ ಒಂದು ಅನುಭವದ ಸ್ವತ್ತನ್ನು ಆರಂಭಿಸಿದರು. ಮೋಹನ್ ಸಿಂಗ್ ಒಬೆರಾಯ್ ತ್ವರಿತವಾಗಿ ಶ್ರೇಯಾಂಕಗಳನ್ನು ಹಿಗ್ಗಿಸಿ ಹೊಸ ಮ್ಯಾನೇಜರ್ ಶ್ರೀ ಅರ್ನೆಸ್ಟ್ ಕ್ಲಾರ್ಕ್ ಬಳಿ  ಗಾಢವಾದ ಸಂಬಂಧವನ್ನು ರಚಿಸಿದರು.

ರಾಯ್ ಬಹಾದೂರ್ ಮೋಹನ್ ಸಿಂಗ್ ಒಬೆರಾಯ್ ಶೀಘ್ರದಲ್ಲೇ 1944 ರಲ್ಲಿ ಭಾರತದ ಅಸೋಸಿಯೇಟೆಡ್ ಹೋಟೆಲ್ ಸ್ವಾಧೀನದ ಒಂದು ಭಾಗವಾಗಿ ಸೆಸಿಲ್ ಸ್ವಾಧೀನಪಡಿಸಿಕೊಂಡಿತು, ಸೆಸಿಲ್ ಪ್ರತಿ ಒಬ್ಬರು ಇರಬೇಕಾದ ವಿಳಾಸ ಆಯಿತು. ಬಾಲ್ಗಳು ಮತ್ತು ಮಹಡಿ ಪ್ರದರ್ಶನಗಳು ಮತ್ತು ಲೋಲಾ ಪ್ರಸಿದ್ಧ, ನರ್ತಕಿ ಹೋಟೆಲ್ನ  ಮೋಡಿಗಳಿಗೆ ಸೇರಿಸಲಾಗುತ್ತದೆ.

ಹೋಟೆಲ್ ವ್ಯಾಪಕ ನವೀಕರಣಕ್ಕಾಗಿ 1984 ರಲ್ಲಿ ಮುಚ್ಚಲಾಯಿತು ಮತ್ತು ಒಬೆರಾಯ್ ಪ್ರಸ್ತುತ ಯೋಗ್ಯವಾದ ಅದರ ಹಿಂದಿನ ವೈಭವವನ್ನು, ಯೋಗ್ಯ ಶೈಲಿಯನ್ನು ಪುನಃಸ್ಥಾಪಿಸಲಾಗಿದೆ, 1997 ರಲ್ಲಿ ಪುನಃ ಪ್ರಾರಂಭಿಸಲಾಯಿತು.

## ಸಾಹಿತ್ಯ
ವಿಲಿಯಂ ವಾರೆನ್, ಜಿಲ್ ಗೊಚೆರ್  (2007). ಏಷ್ಯಾ ಪ್ರಸಿದ್ದ ಹೊಟೇಲ್: ಪ್ರಯಾಣದ ಪ್ರಣಯ. ಸಿಂಗಾಪುರ್: ಪೆರಿಪ್ಲಸ್ ಆವೃತ್ತಿಗಳು. ಐಎಸ್ಬಿಎನ್ 978-0-7946-0174-4.

## ಉಲ್ಲೇಖಗಳು
ವರ್ಗ:ಹೊಟೆಲ್ ಗಳು
ಬೊಕ್ಕತಲೆ ಅರೆಅತ

**ಬೊಕ್ಕತಲೆ ಅರೆಅತ**  (ಎಎ),ಸ್ಪಾಟ್ ಬಲ್ದ್ನೆಸ್ಸ್ ಎಂದು ಸಹ ಕರೆಯಲಾಗುತ್ತದೆ ಮತ್ತು ಅಥವಾ 'ಡೇವಿ ಕಿರ್ತ್ಸ್ ಸಿಂಡ್ರೋಮ್' ಎನ್ನುತ್ತಾರೆ. ಇದು ದೇಹವು ಅದರ ಸ್ವಂತ ಜೀವಕೋಶಗಳನ್ನು  ಗುರುತಿಸಲು ವೈಫಲ್ಯ ಹೊಂದಿ ಅದನ್ನು ಹೊರಗಡೆ ಇಂದ ಬಂದ ಒಂದು ಆಕ್ರಮಣವೆಂದು ತಿಳಿದು ಅಂದನ್ನು ನಾಶ ಮಾಡುತ್ತದೆ ಹೀಗೆ ಮಾಡಿದಾಗ ಅಲ್ಲಿನ ಕೂದಲು ಉದುರಿ ಬೋಳಾಗುತ್ತದೆ.ಸಾಮಾನ್ಯವಾಗಿ ನೆತ್ತಿ, ದೇಹದ ಕೆಲವು ಅಥವಾ ಎಲ್ಲಾ ಪ್ರದೇಶಗಳಿಂದ ಕೂದಲು ಉದುರಬಹುದು. ಸಾಮಾನ್ಯವಾಗಿ ಇದು ಬೋಳು ಕಲೆಗಳು ನೆತ್ತಿಯ ಮೇಲೆ, ವಿಶೇಷವಾಗಿ ಮೊದಲ ಹಂತಗಳಲ್ಲಿ ಕಾರಣವಾಗುತ್ತದೆ. ಪ್ರಕರಣಗಳು 1-2%, ಪರಿಸ್ಥಿತಿ ಸಂಪೂರ್ಣ ನೆತ್ತಿ (ಬೊಕ್ಕತಲೆ ತೋಟಲಿಸ್) ಅಥವಾ ಇಡೀ ಎಪಿಡರ್ಮಿಸ್ (ಬೊಕ್ಕತಲೆ ಸಾರ್ವತ್ರಿಕ) ಹರಡಬಹುದು. ಎಎ ಹೋಲುವ, ಮತ್ತು ಇದೇ ಕಾರಣ ಹೊಂದಿರುವ ನಿಯಮಗಳು ಇನ್ನಿತರ ಪ್ರಾಣಿಗಳಲ್ಲೂ ಸಂಭವಿಸಬಹುದು.

## ವರ್ಗೀಕರಣ
ಸಾಮಾನ್ಯವಾಗಿ, ಬೋಳುತಲೆ ಅರೆಅತ  ನೆತ್ತಿಯ ಮೇಲೆ ಒಂದು ಅಥವಾ ಹೆಚ್ಚು ಸುತ್ತಿನಲ್ಲಿ ಕಲೆಗಳು ಕೂದಲು ನಷ್ಟ ಒಳಗೊಂಡಿರುತ್ತದೆ.

ಕೂದಲು ಸ್ಥಿತಿಯನ್ನು ವಿಕೀರ್ಣ ಬೋಳುತಲೆ ಅರೆಅತ ಎಂದು ಕರೆಯಲಾಗುತ್ತದೆ ಕೆಲವು ಸಂದರ್ಭದಲ್ಲಿ ಇಡೀ ನೆತ್ತಿ, ಹೆಚ್ಚು ವಿಸೃತವಾಗಿ ನಷ್ಟವಾಗಬಹುದು. ಬೊಕ್ಕತಲೆ ಅರೆಅತ ಟೋಟಲಿಸ್ ಸಾರ್ವತ್ರಿಕ ಅಪರೂಪ. ಎಎ ಹೆಚ್ಚಾಗಿ ನೆತ್ತಿ ಮತ್ತು ಗಡ್ಡದಮೇಲೆ ಪರಿಣಾಮ ಬೀರುತ್ತದೆ, ಆದರೆ ದೇಹದ ಯಾವುದೇ ಕೂದಲು ಹೊಂದಿರುವ ಕಡೆ ಕೂಡ ಸಂಭವಿಸಬಹುದು. ವಿವಿಧ ಚರ್ಮ ಪ್ರದೇಶಗಳಲ್ಲಿ ಕೂದಲು ನಷ್ಟ ಪ್ರದರ್ಶಿಸುವ ಮತ್ತು ಅದೇ ಸಮಯದಲ್ಲಿ ಮತ್ತೆ ಬೆಳೆಯುವುದು. ರೋಗವು ಒಂದು ಬಾರಿಗೆ ಉಪಶಮನ ಹೋಗಬಹುದು, ಅಥವಾ ಶಾಶ್ವತ ಇರಬಹುದು. ಇದು ಮಕ್ಕಳಲ್ಲಿ  ಸಾಮಾನ್ಯವಾಗಿದೆ.

ಕೂದಲು ನಷ್ಟ ಪ್ರದೇಶದಲ್ಲಿ ಜುಮ್ಮೆನಿಸು ಅಥವಾ ನೋವಿನಿಂದ ಕೂಡಿರುತ್ತದೆ.

ಕೂದಲು ನಷ್ಟ ಸಾಮಾನ್ಯವಾಗಿ ಇತರ ನೆತ್ತಿ ಒಂದು ಬದಿಯಲ್ಲಿ ಹೆಚ್ಚು ಸಂಭವಿಸುತ್ತವೆ ಅಲ್ಪ ಅವಧಿಯಲ್ಲಿ ಬೀಳುತ್ತದೆ. ಅಂಗಾಂಶ ಪರೀಕ್ಷೆಯು ವಿರಳವಾಗಿ ಎಎ ಅಗತ್ಯವಿದೆ. ಊತಕ ಸಂಶೋಧನೆಗಳು ಪೆರಿಬುಲ್ಬರ್ ದುಗ್ಧಕಣ ಬೇಧಿಸುವುದು ( "ಸಮೂಹ ಜೇನುನೊಣಗಳ") ಸೇರಿವೆ. ಕೆಲವೊಮ್ಮೆ, ನಿಷ್ಕ್ರಿಯ ಎಎ, ಯಾವುದೇ ಉರಿಯೂತದ ದ್ರವತುಂಬುವಿಕೆ ಕಂಡುಬರುತ್ತವೆ. ಇತರ ಉಪಯುಕ್ತ ಸಂಶೋಧನೆಗಳು ಕೂದಲು ಬಲ್ಬ್ ಪಿಗ್ಮೆಂಟ್ ಅಸಂಯಮ ಮತ್ತು ಫಾಲಿಕಲೀಯ ಮೆಟ್ಟಿಲುಗಳ ಗೋಡೆ ಮತ್ತು ತೆಲೊಗನ್ ಕಡೆಗೆ ಅನಗೆನ್ಯಾ ತೆಲೊಗನ್ ಅನುಪಾತ ಒಂದು ಶಿಫ್ಟ್ ಸೇರಿವೆ.

## ಚಿಕಿತ್ಸೆ
ರೋಗವು ಒಂದು ಪಕ್ಷದಲ್ಲಿ ಸಣ್ಣದಾಗಿದ್ದರೆ, ಸಮಸ್ಯೆಯನ್ನು ಸಾಮಾನ್ಯವಾಗಿ ಸ್ವಯಂಪ್ರೇರಿತವಾಗಿ ಕಂಮಿಯಾಗುವುದು ಮತ್ತು ಕೂದಲು ಮತ್ತೆ ಬೆಳೆಯುತ್ತದೆ ಎಂದು, ಮಾತ್ರ ಅನಾರೋಗ್ಯದ ಪ್ರಗತಿಯನ್ನು ವೀಕ್ಷಿಸಲು ಸಮಂಜಸವಾಗಿದೆ.

ತೀವ್ರ ಕೂದಲು ನಷ್ಟವಾದ ಸಂದರ್ಭಗಳಲ್ಲಿ ನಿರ್ಬಂಧಿತವಾದ ಯಶಸ್ಸನ್ನು ಕೋರ್ಟಿಕೊಸ್ಟೆರಾಯ್ಡ್ಸ್ ಕ್ಲೊಬೇತಸೋಲ್ ಅಥವಾ ಫ್ಳುಕಾನಿನಿದೆ, ಕಾರ್ಟಿಕೋಸ್ಟೀರಾಯ್ಡ್ ಚುಚ್ಚುಮದ್ದು, ಅಥವಾ ಕೆನೆ ಜೊತೆ ಎಎ ಉಪಚರಿಸುತ್ತಿದ್ದ ತೋರಿಸಲಾಗಿದೆ. ಕ್ರೀಮ್ ಆದಾಗ್ಯೂ ಪರಿಣಾಮಕಾರಿಯಲ್ಲ ಮತ್ತು ಫಲಿತಾಂಶಗಳನ್ನು ವೀಕ್ಷಿಸಲು ಸಲುವಾಗಿ ಸಮಯ ತೆಗೆದುಕೊಳ್ಳುತ್ತದೆ. ತಲೆಯ ಮೇಲೆ ಕೂದಲು ನಷ್ಟವಾದ ಪ್ರದೇಶಗಳಲ್ಲಿ ಅಥವಾ ವಿಶೇಷವಾಗಿ ಎಲ್ಲಿ  ಹುಬ್ಬುಗಳ ಕೂದಲು ನಷ್ಟವಾಗಿದೆ ಅಲ್ಲಿ ಸ್ಟೀರಾಯ್ಡ್ ಚುಚ್ಚುಮದ್ದು ಸಾಮಾನ್ಯವಾಗಿ ಬಳಸಲಾಗುತ್ತದೆ. ಆದರೆ ಅದು ಪರಿಣಾಮಕಾರಿ ಎಂಬುದು ಅನಿಶ್ಚಿತವಾಗಿದೆ. ಕೆಲ ಇತರ ಔಷಧಿಗಳನ್ನುಮಿನೊಕ್ಷಿದಿಲ್, ಎಲೋಕಾನ್ (ಮೊಮೆತಸೋನೆ) ಮುಲಾಮು (ಸ್ಟೀರಾಯ್ಡ್ ಕೆನೆ), ಉಪದ್ರವಕಾರಿಗಳನ್ನು (ಅಂಥ್ರಲಿನ್ ಅಥವಾ ಸಾಮಯಿಕ ಕಲ್ಲಿದ್ದಲು ಟಾರ್), ಮತ್ತು ಸಾಮಯಿಕ ಇಮ್ಯುನೊ ಕ್ಯ್ಕ್ಲೊಸ್ಪೋರಿನ್, ಕೆಲವೊಮ್ಮೆ ವಿಭಿನ್ನ ಸಂಯೋಜನೆಗಳನ್ನು ಇವೆ. ಮೇಲ್ಮೈ ಕೋರ್ಟಿಕೊಸ್ಟೆರಾಯ್ಡ್ಸ್ ಆಗಾಗ್ಗೆ ಮತ್ತು ಸಣ್ಣ ಗಾಯಗಳು ಸಾಮಾನ್ಯವಾಗಿ ಸ್ವಾಭಾವಿಕವಾಗಿ ಕಾಣುತ್ತವೆ ಮತ್ತೆ ಚಿಕಿತ್ಸೆ ಗುರಿ ಇವು ಕೂದಲು ಬಲ್ಬ್ಗಳ ಮೇಲೆ ಪರಿಣಾಮ ಆಳವಾಗಿ ಸಾಕಷ್ಟು ಚರ್ಮದ ನಮೂದಿಸಿ ವಿಫಲಗೊಳ್ಳುತ್ತದೆ. ಮುಖದ ಮೇಲೆ ಕೋರ್ಟಿಕೊಸ್ಟೆರಾಯ್ಡ್ಸ್ ತೆಗೆದುಕೊಂಡ ಸಂದರ್ಭದಲ್ಲಿ ಅವರ  ಕೂದಲು ನಷ್ಟ ಕಡಿಮೆ ಆಗುತ್ತದೆ, ಆದರೆ, ಮತ್ತು ಈ ಔಷಧಗಳು ಗಂಭೀರ ಅಡ್ಡಪರಿಣಾಮಗಳು ಹೊಂದಿವೆ.

## ಉಲ್ಲೇಖಗಳು
## ಉಲ್ಲೇಖಗಳು
ಫಿಷೆರ್ಮನ್ ಕೋವ್

ಸಾಮಾನ್ಯವಾಗಿ ಫಿಷೆರ್ಮನ್  ಕೋವ್ ಎಂದು ಕರೆಯಲ್ಪಡುವ ವಿವಾಂತ ಬಯ್ ತಾಜ್ -**ಫಿಷೆರ್ಮನ್ ಕೋವ್**, ಚೆನೈ, ಭಾರತ ಇದು ಬಂಗಾಳ ಕೊಲ್ಲಿ ತೀರದಲ್ಲಿ ಇರುವ ಐಷಾರಾಮಿ ಬೀಚ್ ರೆಸಾರ್ಟ್ ಆಗಿದೆ. ಇದು ತಾಜ್ ಹೋಟೆಲ್ಗಳು, ರೆಸಾರ್ಟ್ಗಳು ಮತ್ತು ಅರಮನೆಗಳು ಸರಮಾಲೆಯ ಒಂದು ಭಾಗವಾಗಿದೆ ಮತ್ತು ಗುಂಪಿನ ವಿರಾಮ / ರೆಸಾರ್ಟ್ ವಿಭಾಗ ಅಡಿಯಲ್ಲಿ ವರ್ಗೀಕರಿಸಲಾಗಿದೆ ಪ್ರವಾಸೋದ್ಯಮ, ಭಾರತ ಸರ್ಕಾರ, ಸಚಿವಾಲಯ ಒಂದು 5 ಸ್ಟಾರ್ ಡೀಲಕ್ಸ್ ಉಪಾಯವಾಗಿ ವಿಂಗಡಿಸಲ್ಪಟ್ಟ ಕೊವಲಂ ಬೀಚ್ ಹೊಟೇಲ್ ಲಿಮಿಟೆಡ್, ತಾಜ್ ಗ್ರೂಪ್ನ ಓರ್ವ ಸಹ ಮಾಲೀಕ, ಹೋಟೆಲ್ ಒಂದು ಪಾಳುಬಿದ್ದ 18 ನೇ ಶತಮಾನದ ಡಚ್ ಕೋಟೆಯ ಗೋಡೆಗಳ ಮೇಲೆ  ಕಟ್ಟಲಾಗಿದೆ.

## ಇತಿಹಾಸ
ಡಚ್, ಕರಾವಳಿಯ ತಲುಪಿದ ನಂತರ 18 ನೇ ಶತಮಾನದಲ್ಲಿ ಒಂದು ಭವ್ಯವಾದ ಕೋಟೆಯನ್ನು ನಿರ್ಮಿಸಿದರು. ಆದಾಗ್ಯೂ, ಅವರನ್ನು ದಾಳಿ ಉಚ್ಚಾಟಿತರಾದರು  ಮತ್ತು ಪ್ರತಿಯಾಗಿ ಫ್ರೆಂಚ್ ಇಂದ ಮೋಸಗೊಂಡ ಮತ್ತು ಅಂತಿಮವಾಗಿ ಆರ್ಕಾಟ್ ನವಾಬ್ ಅವರಿಗೆ ಒಪ್ಪಿಸಲಾಯಿತು. ಬ್ರಿಟಿಷ್ ಫ್ರೆಂಚ್ ಅನ್ನು ಸೋಲಿಸಿದರು, ಮತ್ತು ಅವರೊಂದಿಗೆ ಕೋಟೆ ಸ್ವಾತಂತ್ರ್ಯ ಬರುವ ತನಕ ಉಳಿಯಿತು. ಫಿಷೆರ್ಮನ್ ಕೋವ್ ಹೋಟೆಲ್ ಈ ಪಾಳುಬಿದ್ದ ಕೋಟೆಯ ಗೋಡೆಗಳ ಮೇಲೆ ಕಟ್ಟಲಾಗಿದೆ. ಹೋಟೆಲ್ 1974 ರಲ್ಲಿ ತೆರೆಯಲಾಯಿತು ಹೋಟೆಲ್  1996 ರಲ್ಲಿ, ಇಂಡಿಯನ್ ಹೋಟೆಲ್ಸ್ ಕಂಪನಿ ಹೋಟೆಲ್ ಚಲಾಯಿಸಲು ಕೊವಲಂ ಬೀಚ್ ಹೋಟೆಲ್ (ಭಾರತ) Ltd ಒಂದು ತಾಂತ್ರಿಕ ನೆರವು ಒಪ್ಪಂದಕ್ಕೆ ಪ್ರವೇಶಿಸಿತು.  ತಾಜ್-ಫಿಷೆರ್ಮನ್ ಕೋವ್, ಚೆನೈ ಮೂಲಕ ಸೆಪ್ಟೆಂಬರ್ 2010 ರಲ್ಲಿ, ಹೋಟೆಲ್ ಮಾಡಲಾಯಿತು ಮತ್ತು ವಿವಾಂತ ಎಂದು ಮರುನಾಮಕರಣ.

## ಸ್ಥಳ 
ತಾಜ್-ಫಿಷೆರ್ಮನ್ ಕೋವ್ ಮೂಲಕ ವಿವಾಂತ ಚೆನೈ ನಗರದಿಂದ 32 ಕಿಮೀ ದೂರದಲ್ಲಿ ನೆಲೆಸಿದೆ. ಇದು ಕೊವಲಂ ಬೀಚ್ ಮತ್ತು ಮಹಾಬಲಿಪುರಂ ಮತ್ತು ಕಂಚೀಪುರಂನ ದೇವಾಲಯ ಪಟ್ಟಣಗಳು ಸಮೀಪದಲ್ಲಿದೆ.

## ಹೋಟೆಲ್ 
ಫಿಷೆರ್ಮನ್ ಕೋವ್ ಕಾಸುಅರಿನ ಮರಗಳನ್ನು ಒಳಗೊಂಡ ಒಂದು 48 ಎಕರೆ ಜಮೀನಿನಲ್ಲಿ ಇರಿಸಲಾಗಿತ್ತು. ಹೋಟೆಲ್ ಇತರೆ ಸೌಲಭ್ಯಗಳನ್ನು ಹೀಗಿವೆ: 
ಒಂದು ಗುಳಿಬಿದ್ದ ಬಾರ್ ಮತ್ತು ಮಕ್ಕಳ ಪೂಲ್ ಸೇರಿದಂತೆ 10,000 ಚದರಡಿ (9 ಚದರ ಮೀಟರ್) ಈಜುಕೊಳ,. ಆರೊಮ್ಯಾಟಿಕ್ ತೈಲ ಅಂಗಮರ್ಧನಗಳು ಮತ್ತು ಚಿಲ್ ಸ್ನಾನ ಸೌಲಭ್ಯ ಹೊಂದಿರುವ ಫಿಟ್ನೆಸ್ ಸೆಂಟರ್,. 300. ಸಾಮರ್ಥ್ಯದ 'ಗಾಳಿ ಮರ' ಎಂಬ 4,000 ಚದರ ಅಡಿ ಪಿಲ್ಲರ್ ಕಡಿಮೆ ಹಾಲ್,  ಒಂದು ವ್ಯಾಪಾರ ಕೇಂದ್ರ. 3,000 ಚದರ ಅಡಿ ಮುಖ್ಯ ಬ್ಯಾಂಕ್ವೆಟ್ ಹಾಲ್. ಮನರಂಜನೆ, ಸೇರಿದಂತೆ ಜಲಕ್ರೀಡೆಗಾಗಿ, ಟೆನಿಸ್, ಇತ್ಯಾದಿ ಸೌಲಭ್ಯಗಳು ವ್ಯಾಪಾರ ಆರ್ಕೇಡ್. ಪ್ರಯಾಣದ ವಿಭಾಗ ಫೆಸಿಲಿಟಿ ಲಭ್ಯವಿದೆ.

## ಉಲ್ಲೇಖಗಳು
ವರ್ಗ:ಪ್ರವಾಸೋದ್ಯಮ
ಎಂ. ಮೋಹನ ಆಳ್ವ

ಮಿಜಾರುಗುತ್ತು ಡಾ|ಎಂ.ಮೋಹನ್ ಆಳ್ವಅವರು ಶ್ರೀ ಆನಂದ ಆಳ್ವ ಮತ್ತು ಶ್ರೀಮತಿ ಸುಂದರಿ ಆನಂದ ಆಳ್ವ ದಂಪತಿಗಳ ಮಗನಾಗಿ ೩೧-೫-೧೯೫೨ ರಲ್ಲಿ ಜನಿಸಿದರು. ವೈದ್ಯರಾಗಿ, ಕ್ರೀಡಾಪಟುವಾಗಿ, ಕಲಾವಿದರಾಗಿ, ಸಂಘಟಕರಾಗಿ, ಶಿಕ್ಷಣತಜ್ಞರಾಗಿ, ಸಮಾಜಶಾಸ್ತ್ರಜ್ಞರಾಗಿ ಪ್ರಸಿದ್ಧರು. ಕನ್ನಡ ಭಾಷೆ, ಸಾಹಿತ್ಯ, ಸಂಸ್ಕೃತಿಗಳ ಗೌರವಾರ್ಥ ಆಳ್ವಾಸ್ ನುಡಿಸಿರಿ, ರಾಷ್ಟ್ರೀಯ ಸಾಂಸ್ಕೃತಿಕ ಉತ್ಸವ ಆಳ್ವಾಸ್ ವಿರಾಸತ್, ರಾಷ್ಟ್ರೀಯ ಚಿತ್ರಕಲೆಯ ಚಿತ್ರಸಿರಿ ಮತ್ತು ಶಿಲ್ಪಕಲೆಯ ವರ್ಣವಿರಾಸತ್, ಕ್ರೀಡೆಯ `ಏಕಲವ್ಯ' ಕ್ರೀಡಾಸಂಸ್ಥೆಗಳ ಜನಕರು. ಅಳ್ವಾಸ್ ಶಿಕ್ಷಣ ಪ್ರತಿಷ್ಠಾನದ ಮೂಲಕ ೨೨ ಶಿಕ್ಷಣ ಸಂಸ್ಥೆಗಳನ್ನು ನಡೆಸುತ್ತಿದ್ದಾರೆ. ಈ ಶಿಕ್ಷಣ ಸಂಸ್ಥೆಗಳಲ್ಲಿ ಆಧುನಿಕ ಶಿಕ್ಷಣದ ಎಲ್ಲಾ ಸೌಲಭ್ಯಗಳನ್ನೂ ಒದಗಿಸಿಕೊಡುವುದರ ಮೂಲಕ ವಿದ್ಯಾರ್ಥಿಗಳ ಸರ್ವತೋಮುಖ ಅಭಿವೃದ್ಧಿಗೆ ಕಾರಣರಾಗಿದ್ದಾರೆ. ಇವರ ಶಿಕ್ಷಣದ ಕುರಿತ ಹೊಸ ಯೋಚನೆ, ಹೊಸ ಯೋಜನೆಗಳು, ಕ್ರಾಂತಿಕಾರಕ ಬದಲಾವಣೆಗಳನ್ನು ತರುವಲ್ಲಿ ಯಶಸ್ವಿಯಾದುವು. ಶಿಕ್ಷಣ ಕ್ಷೇತ್ರದಲ್ಲಿ ಬುದ್ಧಿಮತ್ತೆ, ಕ್ರೀಡೆ, ಸಾಂಸ್ಕೃತಿಕ ಪ್ರತಿಭೆ, ವಿಶೇಷ ಚೇತನರು ಹಾಗೂ ಸಮಾಜದ ಹಿಂದುಳಿದ ವರ್ಗಗಳಾದ ಕೊರಗ, ಜೇನುಕುರುಬ,ಸಿದ್ಧಿ ಮೊದಲಾದ ವಿದ್ಯಾರ್ಥಿಗಳಿಗೆ ಉಚಿತ ಶಿಕ್ಷಣದ ಸೌಲಭ್ಯವನ್ನು ಒದಗಿಸಿದ್ದಾರೆ. ಆಳ್ವಾಸ್ ಕನ್ನಡ ಮಾಧ್ಯಮ ಶಾಲೆ, ಆಳ್ವಾಸ್ ವಿಶೇಷ ಚೇತನ ವಿದ್ಯಾರ್ಥಿಗಳ ಶಾಲೆಯು ಸಂಪೂರ್ಣ ಉಚಿತ ಶಿಕ್ಷಣವನ್ನು ನೀಡುತ್ತಿದೆ.
## ಉಲ್ಲೇಖಗಳು
ವರ್ಗ:ದಕ್ಷಿಣ ಕನ್ನಡದ ಜನಗಳು
ವರ್ಗ:ಸಮಾಜ ಸುಧಾರಕರು
ಕುದ್ರೋಳಿ ದೇವಾಲಯ

ಕುದ್ರೋಳಿ ದೇವಲಯ
ಕುದ್ರೋಳಿ ಕರಾವಳಿಯ ಮಂಗಳೂರಿನ ಬಳಿ ಇರುವ ಸುಂದರವಾದ ಐತಿಹಾಸಿಕ ದೇವಾಲಯ.
    
೧೮ನೇ ಶತಮಾನದ ಹಿಂದ್ದಕ್ಕೆ ನೋಡಿದರೆ,ಇ ಸಮಯದಲ್ಲಿ ಕೆಳವಗ೯ದ ಜನರಿಗೆ ದೇವಾಲಯದೊಳಗೆ ಪ್ರವೇಶವನ್ನು ನಿಷೇದಿಸಲಾಗಿತ್ತು,ಆದ್ದಂರಿಂದ ಕೆಲವು  ಧಾಮಿ೯ಕ ನಾಯಕರು ಇ ವ್ಯವಸ್ಥೆಯನ್ನು ಪ್ರಶ್ನಿಸಲು ಪ್ರಾರಂಭಿಸಿದರು,ಅದರಲ್ಲಿ ಪ್ರಮುಖರು 'ಬ್ರಹ್ಮಷಿ೯ ನಾರಾಯಣ ಗುರು'ಇವರು ಕೇರಳಾದಲ್ಲಿ ಧಮ೯ ಕ್ರಾಂತಿಯನ್ನು ಹುಟ್ಟುಹಾಕಿದವರು.ಧಾಮಿ೯ಕತೆಯ ಆಧಾರದ ಮೆಲೆ ನಡೆಯುತ್ತಿದ್ದ ಅಸ್ಪೃಶ್ಯತೆ,ತಾರತಮ್ಯವನ್ನು ಪ್ರಶ್ನಿಸಿದವರು.ಅವರ ಪ್ರತಿಪಾದನೆ'ದೇವರಿಂದ ಸೃಷ್ಟಿಸಲ್ಪಟ್ಟ ಎಲ್ಲಅ ಜೀವಿಗಳಿಗು ದೇವರನ್ನು ಪೂಜಿಸುವ ಅಧಿಕಾರವಿದೆ'.ಎರುವುದು'ಒಂದೇ ದೇವರು ಮತ್ತು ಒದೇ ಧಮ೯'. ಎವರು ಕೇರಳಾದಲ್ಲಿ ೧೦೧ ಕ್ಕೂ ಹೆಚ್ಚು ದೇವಾಲಯಗಳನ್ನು ನಿಮಅ೯ಣ ಮಾಡಿ,ಎಲ್ಲಾ ಜನರಿಗು ದೇವಲಯದ ಪ್ರವೇಶಕ್ಕೆ ಮುಕ್ತ ಅವಕಅಶ ಕಲ್ಪಿಸಿ ಕೊಟ್ಟರು.ಇವರ ಇ ಧಾಮಿ೯ಕ ಚಳುವಳಿಯಲ್ಲಿ ಶ್ರೀ ಸಾಹುಕಾರ್ ಕೊರಗಪ್ಪ ಅವರ ನಾಯಕತ್ವದ ಮಂಗಳೂರಿನ ತಂಡವು ಇವರೊಂದಿಗೆ ಸೇರಿತು.ಶ್ರೀ ನಾರಾಯಣ ಗುರುಜಿ ಅವರು ಒಂದು ಶಿವಲಿಂಗವನ್ನು ನಿಮಾ೯ಣ ಮಾಡಿ ಕುದ್ರೋಳಿಗೆ ತಂದರು. ಅದನ್ನು ೧೯೧೨ರಲ್ಲಿ ಕುದ್ರೋಳಿಗೆ ತಂದು ಸ್ಥಾಪನೆ ಮಾಡಲಾಯಿತು. ಅಂದಿನಿಂದ ಇ ದೇವಾಲಯ ;ಕುದ್ರೋಳಿ ಗೋಕಣೇ೯ಶ್ವರ'ಎಮದು ಪ್ರಸಿದ್ದವಾಯಿತು.
  
ಆಧುನಿಕ ಶೈಲಿಯ ಶಿಲ್ಪಕಲೆಯಲ್ಲಿ ನಿಮಾ೯ಣಗೊಂಡಿರುವ ದೇವಾಲಯ ಇದು,ಪ್ರತೀಕ ಸಂಪ್ರದಾಯದ ಅದ್ವೈತಮಿತ್ರ ತತ್ವದ ಆಧಾರದ ಮೇಲೆ ನಿಮಾ೯ಣ ಗೊಂಡಿದೆ.ಶ್ರೀ ಜನಾಧ೯ನ ಪೂಜಾರಿಯವರ ನಾಯಕತ್ವದಲ್ಲಿ ಶಿಲ್ಪಿಗಳಾದ ಶ್ರೀ ಎಸ್ ಕೆ ಆಚಾರ್ ಮತ್ತು ಅವರ ಮಗ ಶ್ರೀಕ್ಷಿಣ ಮೂತಿ೯ ದೇವಸ್ಥಾನದ ಜೀಣೊ೯ದ್ದಾರ ಕಾಯ೯ವನ್ನು ಕೈಗೊಂದಿದ್ದಾರೆ (ಮಾಜಿ ಹಮಕಅಸು ಮಂತ್ರಿಗಳು ಭಾರತ ಸಕಾ೯ರ),ಇವೆನ್ನು ದೇವಾಲಯಗಳ ಪುನರ್ನಿಮಾ೯ಣ ಶಿಲ್ಪಿಎಂದು ಕರೆಯಲಾಗಿದೆ.

ದೇವಸ್ಥಾನವು ವಿಶಾಲವಾದ ಪ್ರವೇಶದ್ವಾರವನ್ನು ಹೊಂದಿದೆ.ಲಕ್ಷಾಂತರ ಯಾತ್ರಿಗಳು,ವಿವಿಧ ಸಮುದಾಯದ ಜನರು,ದಾಮಿ೯ಕ ನಂಬಿಕೆ ಉಳ್ಳವರು ಇ ಸ್ವಾಮಿಯ ಭಕ್ತಿಗೆ ಪಾತ್ರರಾಗಿದ್ದಾರೆ,ಇ ದೇವಲಯದ ಬಳಿ ಇರುವ ಹುಲ್ಲಿನ ಸೇವನೆ ಇಂದ ಅನೇಕ ರೋಗಗಳಿಂದ ಬಳಿಲುತಿದ್ದ ಜನರು ಕಾಯಿಲೆಗಳಿಂದ ಗುಣಮುಕ್ತರಾಗಿದ್ದಾರೆ.

ವರ್ಗ:ದೇವಾಲಯಗಳು
ಸಾಬುದಾಣಾ ವಡೆ

**ಸಾಬುದಾಣಾ ವಡೆ** ಮಹಾರಾಷ್ಟ್ರದ ಒಂದು ಸಾಂಪ್ರದಾಯಿಕ ಕರಿದ ಲಘು ಆಹಾರ. ಅದನ್ನು ಹಲವುವೇಳೆ ಮಸಾಲೆಯುಕ್ತ ಹಸಿರು ಚಟ್ನಿ ಮತ್ತು ಬಿಸಿ ಮಸಾಲೆ ಚಹಾದೊಂದಿಗೆ ಬಡಿಸಲಾಗುತ್ತದೆ ಮತ್ತು ತಾಜಾ ಇದ್ದಾಗ ತಿಂದರೆ ಅತ್ಯುತ್ತಮವಾಗಿರುತ್ತದೆ. ಸಾಬುದಾಣಾ ವಡೆ ಉಪವಾಸದ ಸಮಯದಲ್ಲಿ ಅತ್ಯುತ್ತಮ ಆಯ್ಕೆಯಾಗಿದೆ. ಹಾಗಾಗಿ, ಇದನ್ನು ಸಾಮಾನ್ಯವಾಗಿ ಧಾರ್ಮಿಕ ಹಬ್ಬಗಳು ಮತ್ತು ನವರಾತ್ರಿ ವ್ರತದ ಅವಧಿಯಲ್ಲಿ ಬಡಿಸಲಾಗುತ್ತದೆ. ಸಾಬುದಾಣಾ ವಡೆಗಳು ಗರಿಗರಿಯಾಗಿರುತ್ತವೆ ಮತ್ತು ಬಾಯಲ್ಲಿಟ್ಟ ತಕ್ಷಣ ಕರಗಿಬಿಡುತ್ತವೆ ಮತ್ತು ಇನ್ನಷ್ಟು ಬೇಕೆನ್ನುವ ಆಸೆ ಉಂಟು ಮಾಡುತ್ತವೆ. ಮಾಡುವ ವಿಧಾನಗಳು ಸರಳವಾಗಿವೆ ಆದರೆ ಸಮಯ ತೆಗೆದುಕೊಳ್ಳುತ್ತವೆ. ಸಾಬುದಾಣಿಯನ್ನು ರಾತ್ರಿಯಿಡಿ ನೆನೆಸಿಡಬೇಕು; ಆಲೂಗಡ್ಡೆಗಳನ್ನು ಬೇಯಿಸಬೇಕು, ಸಿಪ್ಪೆ ತೆಗೆದು ಹಿಸುಕಬೇಕು; ಶೇಂಗಾವನ್ನು ಹುರಿದು, ಸಿಪ್ಪೆ ಸುಲಿದು, ತರಿತರಿಯಾಗಿ ರುಬ್ಬಿಕೊಳ್ಳಬೇಕು. ಕೆಂಪು ಮೆಣಸಿನಕಾಯಿ, ಹಸಿರು ಮೆಣಸಿನಕಾಯಿ, ಸಣ್ಣಗೆ ಹೆಚ್ಚಿದ ಕೊತ್ತಂಬರಿ, ಉಪ್ಪು ಮತ್ತು ಕರಿಯಲು ಎಣ್ಣೆ ಸಾಬುದಾಣಾ ವಡೆಗೆ ಅಗತ್ಯವಾದ ಇತರ ಹೆಚ್ಚುವರಿ ಪದಾರ್ಥಗಳು.

## ಚಿತ್ರಗಳು

Sabudana vada with chutney.JPG
Sabudana Wada.jpg

ವರ್ಗ:ಖಾದ್ಯ, ತಿನಿಸು
ನಿಕೊಲಾಸ್ ಲಿಯೊನಾರ್ಡ್ ಸಾಡಿ ಕಾರ್ನೋ

**ನಿಕೊಲಾಸ್ ಲಿಯೊನಾರ್ಡ್ ಸಾಡಿ ಕಾರ್ನೋ**(1 ಜೂನ್ 1796 – 24 ಆಗಸ್ಟ್ 1832) ಫ್ರಾನ್ಸಿನ ಭೌತಶಾಸ್ತ್ರಜ್ಞ. ಉಷ್ಣಬಲ ಶಾಸ್ತ್ರದ (thermodyanamics)ನ ಜನಕನೆಂದು ಪ್ರಸಿದ್ಧ.
## ಬಾಲ್ಯ ಮತ್ತು ಜೀವನ
ಜನನ ಪ್ಯಾರಿಸಿನಲ್ಲಿ ಜೂನ್ 1, 1796ರಲ್ಲಿ. ಈಕೊಲ್ ಪಾಲಿಟೆಕ್ನಿಕಿನಲ್ಲಿ ವ್ಯಾಸಂಗಮಾಡಿ 1814ರಲ್ಲಿ ಮಿಲಿಟರಿ ಎಂಜಿನಿಯರ್ ಆಗಿ ಕೆಲಸಕ್ಕೆ ಸೇರಿದ. ಆ ಗುಂಪಿನ ಕ್ಯಾಪ್ಟನ್ ಆಗಿ 1827ರಲ್ಲಿ ಬಡ್ತಿ ಬಂದರೂ ಮರುವರ್ಷವೇ ಆತ ಮಿಲಿಟರಿ ಹುದ್ದೆ ತ್ಯಜಿಸಿದ.
## ವೈಜ್ಞಾನಿಕ ಸಂಶೋಧನೆ
ತನ್ನ ಸಂಶೋಧನೆಗಳೆಲ್ಲವನ್ನೂ ಒಂದೇ ಒಂದು ಪುಸ್ತಕದಲ್ಲಿ ಕಾರ್ನೋ ಬರೆದು ಇಟ್ಟಿದ್ದಾನೆ. ಉಷ್ಣಯಂತ್ರಗಳ ವಿಷಯದಲ್ಲಿ ಕಾರ್ನೋ ನಡೆಸಿದ ಸಂಶೋಧನೆಗಳನ್ನು ಒಳಗೊಂಡಿರುವ ಈ ಅತ್ಯಮೂಲ್ಯ ಗ್ರಂಥವನ್ನು ಆತ ಬರೆದದ್ದು 1824ರಲ್ಲಿ. ಆದರೆ ಇದರ ಮೌಲ್ಯ ಆತ ಗತಿಸಿದ ಸುಮಾರು 16 ವರ್ಷಗಳ ಅನಂತರ ಎಂದರೆ 1848-49ರಲ್ಲಿ ಆಸಕ್ತರಿಗೆ ತಿಳಿಯಿತು. ಕೆಲ್ವಿನ್ ತೋರಿಸಿಕೊಡುವವರೆಗೂ ವಿಜ್ಞಾನಿಗಳ ಗಮನಕ್ಕೆ ಬಂದಿರಲಿಲ್ಲ. ಅದೃಷ್ಟವಶಾತ್ ಆತನ ಕೈಬರಹವನ್ನು ಜೋಪಾನವಾಗಿಟ್ಟದ್ದರಿಂದ ಇದರ ಪ್ರಕಟಣೆ ಸಾಧ್ಯವಾಯಿತು. ಈ ಗ್ರಂಥವೊಂದರಿಂದಲೇ ಕಾರ್ನೋನನ್ನು ಸುಪ್ರಸಿದ್ಧ ಭೌತಶಾಸ್ತ್ರಜ್ಞರ ಗುಂಪಿಗೆ ಸೇರಿಸಬಹುದು.
ಆತನ ಬರಹದಿಂದ ಕಾರ್ನೋ ಉಷ್ಣದ ನಿಜಸ್ವರೂಪದ ಬಗ್ಗೆ ಎಷ್ಟು ಆಳವಾಗಿ ಅಧ್ಯಯನ ನಡೆಸಿದ್ದನೆಂಬುದರ ಜೊತೆಗೆ ಉಷ್ಣದ ಯಾಂತ್ರಿಕ ಸಾಮ್ಯ ಕಂಡುಹಿಡಿಯಲು ನಾವು ಈಗ ಆಧುನಿಕವೆಂದು ಉಪಯೋಗಿಸುತ್ತಿರುವ ಉತ್ತಮ ಪ್ರಯೋಗಗಳ ಪ್ರಯತ್ನಗಳನ್ನು ಆಗಲೇ ಅವನು ಮಾಡಿದ್ದನೆಂಬುದೂ ತಿಳಿಯಿತು. ಉದಾಹರಣೆಗೆ ಜೌಲ್ ಮತ್ತು ಕೆಲ್ವಿನ್‍ರವರ ಪ್ರಸಿದ್ಧ ಸರಂಧ್ರಪ್ಲಗ್ ಪ್ರಯೋಗದ ಪ್ರಯತ್ನ ಮುಂತಾದುವುಗಳೂ ಅಲ್ಲಿದ್ದುವು. ಕಾರ್ನೋ ನೀಡಿರುವ ಉಷ್ಣಯಂತ್ರ ಪ್ರಮೇಯ ಹೀಗಿದೆ: ಯಾವ ಉಷ್ಣ ಎಂಜಿನ್ನೂ ಅದೇ ಉಷ್ಣತೆಗಳ ನಡುವೆ ಕ್ರಿಯಾಶೀಲವಾಗಿರುವ ವಿಪರ್ಯಶೀಲ ಎಂಜಿನ್‍ಗಿಂತ ದಕ್ಷತರವಾಗಿರಲಾರದು. ಆದ್ದರಿಂದ ವಿಪರ್ಯಶೀಲ (ರಿವರ್ಸಿಬಲ್) ಎಂಜಿನ್‍ನ ದಕ್ಷತೆ ಕ್ರಿಯಾನಿರತ ಪದಾರ್ಥವನ್ನು ಅವಲಂಬಿಸಿಲ್ಲ. ಬದಲು, ಅದು ವರ್ತಿಸುತ್ತಿರುವ ಉಷ್ಣತಾಮಿತಿಗಳನ್ನು ಮಾತ್ರ ಅವಲಂಬಿಸಿದೆ. ಇದು ಉಷ್ಣಚಲನಶಾಸ್ತ್ರದ ಅಡಿಗಲ್ಲಾಗಿದೆ.
## ನಿಧನ
ಆಗಸ್ಟ್ 24, 1832ರಲ್ಲಿ ಕಾರ್ನೋ ಗತಿಸಿದ.
## ಬಾಹ್ಯ ಸಂಪರ್ಕಗಳು
* , English translation by R. H. Thurston
* *Reflections on the Motive Power of Heat* (1890), English translation by R. H. Thurston (at Internet Archive)
* *Sadi Carnot and the Second Law of Thermodynamics*, J. Srinivasan, *Resonance*, November 2001, 42 (PDF file)
* *Reflections on the Motive Power of Heat* (1824), analysed on *BibNum* (click "À télécharger" for English analysis)
*  American Institute of Physics, 2011. ISBN 978-0-7354-0985-9. Abstract at: [http://adsabs.harvard.edu/abs/2011AIPC.1411..327K ]. Full article (24 pages http://scitation.aip.org/getpdf/servlet/GetPDFServlet?filetype=pdf&id=APCPCS001411000001000327000001&idtype=cvips&doi=10.1063/1.3665247&prog=normal&bypassSSO=1), also at http://www.kostic.niu.edu/2ndLaw/Revisiting%20The%20Second%20Law%20of%20Energy%20Degradation%20and%20Entropy%20Generation%20-%20From%20Carnot%20to%20Holistic%20Generalization-4.pdf .

ವರ್ಗ:ವಿಜ್ಞಾನಿಗಳು
ವರ್ಗ:ಭೌತವಿಜ್ಞಾನಿಗಳು
ವರ್ಗ:ಉಷ್ಣ ಬಲವಿಜ್ಞಾನ
ಹೆಸರು ಕಾಳು ದೋಸೆ

thumb
**ಹೆಸರು ಕಾಳು ದೋಸೆ**, ಅಥವಾ **ಪೆಸರಟ್ಟು** ದೋಸೆಯನ್ನು ಹೋಲುವ ಒಂದು ಕ್ರೇಪ್‍ನಂತಹ ಬ್ರೆಡ್. ಅದನ್ನು ಹೆಸರು ಕಾಳಿನ ಹಿಟ್ಟಿನಿಂದ ತಯಾರಿಸಲಾಗುತ್ತದೆ ಆದರೆ ದೋಸೆಗೆ ಭಿನ್ನವಾಗಿ, ಅದು ಉದ್ದಿನ ಬೇಳೆಯನ್ನು ಹೊಂದಿರುವುದಿಲ್ಲ. ಇದನ್ನು ಒಂದು ಲಘು ಆಹಾರವಾಗಿ ತಿನ್ನಲಾಗುತ್ತದೆ ಮತ್ತು ಭಾರತದ ಆಂಧ್ರ ಪ್ರದೇಶ ಮತ್ತು ರಾಜಸ್ಥಾನದಲ್ಲಿ ಜನಪ್ರಿಯವಾಗಿದೆ. ಅದನ್ನು ವಿಶಿಷ್ಟವಾಗಿ ಶುಂಠಿ ಅಥವಾ ಹುಣಸೆ ಚಟ್ನಿಯೊಂದಿಗೆ ಬಡಿಸಲಾಗುತ್ತದೆ. ಹಸಿರು ಮೆಣಸಿನಕಾಯಿ, ಶುಂಠಿ ಮತ್ತು ಈರುಳ್ಳಿಯನ್ನು ಈ ತಿನಿಸಿನ ವಿಭಿನ್ನ ವಿಧಗಳಲ್ಲಿ ಬಳಸಲಾಗುತ್ತದೆ. ಹೆಸರು ಕಾಳನ್ನು ನೀರಿನಲ್ಲಿ ಕನಿಷ್ಟಪಕ್ಷ ೪ ಗಂಟೆ ನೆನೆಸಿಡಬೇಕು. ನಂತರ, ನೆಂದ ಕಾಳನ್ನು ಮಿಕ್ಸರ್ ಜಾರ್‍ನಲ್ಲಿ ಹಸಿರು ಮೆಣಸಿನಕಾಯಿ, ಶುಂಠಿ, ಸ್ವಲ್ಪ ಉಪ್ಪಿನ ಜೊತೆಗೆ ಹಾಕಿ ರುಬ್ಬಿಕೊಳ್ಳಬೇಕು. ರುಬ್ಬಿದ ಹಿಟ್ಟನ್ನು ಸ್ವಲ್ಪ ಕಾಲ ಬಿಡಬೇಕು. ನಂತರ ಬಿಸಿ ಬಾಣಲೆ ಮೇಲೆ ಸ್ವಲ್ಪ ಹಿಟ್ಟನ್ನು ಹಾಕಿ, ಹರಡಿ, ಬೇಯಿಸಬೇಕು. ಬಾಣಲೆಯನ್ನು ಬಿಟ್ಟುಕೊಂಡ ನಂತರ ಪೆಸರಟ್ಟನ್ನು ತೆಗೆಯಬೇಕು ಮತ್ತು ಚಟ್ನಿಯೊಂದಿಗೆ ಬಡಿಸಬೇಕು.

ವರ್ಗ:ಖಾದ್ಯ, ತಿನಿಸು